open-index/open-wikipedia-markdown huggingface dataset:
ಗಾಂಧಾರಿ

**ಗಾಂಧಾರಿ** ಎಂಬುದು ಮಹಾಭಾರತ ಮಹಾಕಾವ್ಯದಲ್ಲಿ ಬರುವ ಒಂದು ಪಾತ್ರ. ಗಾಂಧಾರ ದೇಶದ (ಈಗಿನ ಕಾಂದಹಾರ್, ಅಫ್ಘಾನಿಸ್ಥಾನ)ರಾಜನಾದ ಸುಬಲನ ಪುತ್ರಿಯಾದ ಈಕೆ ಕುರುವಂಶದ ಮಹಾರಾಜನಾದ ಧೃತರಾಷ್ಟ್ರನನ್ನು ವರಿಸುತ್ತಾಳೆ. ಹುಟ್ಟು ಕುರುಡನಾದ ತನ್ನ ಪತಿ ಧೃತರಾಷ್ಟ್ರನಿಗೆ ಕಾಣದ ಹೊರಜಗತ್ತು ತನಗೂ ಸಹ ಕಾಣುವುದು ಬೇಡವೆಂದು ನಿರ್ಧರಿಸಿ ತನ್ನ ಕಣ್ಣಿಗೆ ಪಟ್ಟಿಯನ್ನು ಕಟ್ಟಿಕೊಳ್ಳುತ್ತಾಳೆ. ದುರ್ಯೋಧನ, ದುಶ್ಯಾಸನರು ಸೇರಿದಂತೆ ೧೦೦ ಮಂದಿ ಕೌರವರು ಹಾಗೂ ದುಶ್ಯಲೆ ಈಕೆಯ ಮಕ್ಕಳು.

## ಆರಂಭಿಕ ಜೀವನ
ಕನ್ಯೆಯಾಗಿ, ಗಾಂಧಾರಿ ಅವರ ಧರ್ಮನಿಷ್ಠೆ ಮತ್ತು ಸದ್ಗುಣಶೀಲತೆಗೆ ಹೆಸರುವಾಸಿಯಾಗಿದ್ದಾರೆ. ಗಾಂಧಾರಿಯನ್ನು ಬುದ್ಧಿವಂತಿಕೆಯ ದೇವತೆಯಾದ ಮಾತಿಯ ಅವತಾರವೆಂದು ಪರಿಗಣಿಸಲಾಗಿದೆ. ಗಾಂಧಾರ ರಾಜನಾದ ಸುಬಲನ ಮಗಳಾಗಿ ಅವಳು ಭೂಮಿಯಲ್ಲಿ ಜನಿಸಿದಳು ಮತ್ತು ಅವಳ ತಂದೆಯಿಂದ 'ಗಾಂಧಾರಿ' ಎಂದು ನಾಮಕರಣ ಮಾಡಲಾಯಿತು. ಅವಳನ್ನು ಯಾವಾಗಲೂ ಗಾಂಧಾರಿ ಎಂದು ಕರೆಯಲಾಗುತ್ತದೆ ಮತ್ತು ಮಹಾಕಾವ್ಯದಲ್ಲಿ ಅವಳ ಗುರುತನ್ನು ಸಂಕೇತಿಸುವ ಮಹಾಕಾವ್ಯದಲ್ಲಿ ಬೇರೆ ಯಾವುದೇ ಹೆಸರುಗಳನ್ನು (ಸತ್ಯವತಿ, ಕುಂತಿ ಅಥವಾ ದ್ರೌಪದಿಗಿಂತ ಭಿನ್ನವಾಗಿ) ಉಲ್ಲೇಖಿಸಲಾಗಿಲ್ಲ. ಧೃತರಾಷ್ಟ್ರನನ್ನು ಮದುವೆಯಾಗುವ ಮೊದಲು, ಅವಳನ್ನು ಗಾಂಧಾರ-ರಾಜ-ದುಹಿತಾ (ಗಾಂಧಾರ ರಾಜನ ಮಗಳು), ಸೌಬಲೇಯಿ, ಸೌಬಲಿ, ಸುಬಲಜ, ಸುಬಲ-ಪುತ್ರಿ ಮತ್ತು ಸುಬಲಾತ್ಮಜ (ಎಲ್ಲಾ ಅರ್ಥ 'ಸುಬಾಲರ ಮಗಳು') ಎಂದು ಕರೆಯಲಾಗುತ್ತತ್ತು.
## ಧೃತರಾಷ್ಟ್ರ ಜೊತೆ ವಿವಾಹ
ದೆಹಲಿ ಮತ್ತು ಹರಿಯಾಣ ಪ್ರದೇಶದ ಕುರು ಸಾಮ್ರಾಜ್ಯದ ಹಿರಿಯ ರಾಜಕುಮಾರನಾದ ಧೃತರಾಷ್ಟ್ರನ ಜೊತೆ ಗಾಂಧಾರಿಯ ವಿವಾಹವನ್ನು ಏರ್ಪಡಿಸಲಾಯಿತು. ಮಹಾಭಾರತ ಕಾವ್ಯವು ಅವಳನ್ನು ಸುಂದರ ಮತ್ತು ಸದ್ಗುಣಶೀಲ ಮಹಿಳೆ ಮತ್ತು ತುಂಬಾ ಸಮರ್ಪಿತ ಹೆಂಡತಿ ಎಂದು ಚಿತ್ರಿಸಿದೆ. ಅವರ ಮದುವೆಯನ್ನು ಭೀಷ್ಮ ಏರ್ಪಡಿಸಿದ್ದನು. ತನ್ನ ಗಂಡ ಕುರುಡನಾಗಿ ಜನಿಸಿದನೆಂದು ತಿಳಿದಾಗ, ಅವಳು ತನ್ನ ಗಂಡನಂತೆ ಇರಲು ತನ್ನ ಗಂಡನಂತೆ ಅಜೀವನ ಕಣ್ಣನ್ನು ಬಟ್ಟೆಯಿಂದ ಮುಚ್ಚಿಕೊಳ್ಳಲು ನಿರ್ಧರಿಸಿದಳು.

## ಮಹಾಭಾರತದಲ್ಲಿ ಗಾಂಧಾರಿಯ ಚಿತ್ರಣ 
*ಮಹಾಭಾರತವು ಕೌರವರನ್ನು ಖಳನಾಯಕರಂತೆ ಚಿತ್ರಿಸಿದ್ದರೂ ಗಾಂಧಾರಿಗೆ ಮಾತ್ರ ಮಹತ್ವದ ಸ್ಥಾನವನ್ನು ನೀಡಿದೆ. ತನ್ನ ಪುತ್ರರಾದ ಕೌರವರಿಗೆ ಬುಧ್ಧಿಹೇಳಿ ಯುಧ್ಧವನ್ನು ತಪ್ಪಿಸಿಪಾಂಡವರೊಂದಿಗೆ ರಾಜಿ ಮಾಡಿಸಲು ಪದೇ ಪದೇ ಯತ್ನಿಸಿ ವಿಫಲಳಾಗುತ್ತಾಳೆ. ಪುರಾಣದ ಪ್ರಕಾರ ಆಕೆ ಶಿವನ ಭಕ್ತೆಯಾಗಿದ್ದು ಪತಿಗೋಸ್ಕರ ತಾನು ಮಾಡಿದ ತ್ಯಾಗದಿಂದಾಗಿ ಆಕೆ ವಿಶೇಷವಾದ ಶಕ್ತಿಯನ್ನು ಪಡೆದಿರುತ್ತಾಳೆ. ಸದಾ ಮುಚ್ಚಿಕೊಂದೇ ಇರುವ ಆಕೆಯ ಚಕ್ಷುಗಳಿಗೆ ಅಗಾಧವಾದ ಶಕ್ತಿಯಿತ್ತು ಎಂಬುದಾಗಿ ಕಥೆ ಹೇಳುತ್ತದೆ. 
*ಮಹಾಭಾರತದ ಪ್ರಕಾರ ಮದುವೆಯ ನಂತರ ಕೇವಲ ಒಂದೇ ಒಂದು ಬಾರಿ ಮಾತ್ರ ಗಾಂಧಾರಿಯು ತನ್ನ ಕಣ್ಣಿಗೆ ಕಟ್ಟಿದ್ದ ಪಟ್ಟಿಯನ್ನು ಬಿಚ್ಚುತ್ತಾಳೆ. ಅದು ಕುರುಕ್ಷೇತ್ರ ಮಹಾಸಮರದ ಸಂದರ್ಭದಲ್ಲಿ. ವಿಶೇಷ ಶಕ್ತಿಯನ್ನು ಹೊಂದಿರುವ ತನ್ನ ಕಣ್ಣುಗಳಿಂದ ದುರ್ಯೋಧನನ ದೇಹವನ್ನು ವಜ್ರಕಾಯವನ್ನಾಗಿಸುವ ಸಲುವಾಗಿ ತನ್ನ ಮುಂದೆ ನಿರ್ವಸ್ತ್ರನಾಗಿ ಬಂದು ನಿಲ್ಲಲು ಮಗನಿಗೆ ಹೇಳುತ್ತಾಳೆ.
* ಇದನ್ನರಿತ ಕೃಷ್ಣನು ನಗ್ನನಾಗಿ ಹೋಗುವ ದುರ್ಯೋಧನನನ್ನು ಕಂಡು ನಕ್ಕು ಆತನು ನಾಚಿಕೆಪಡುವಂತೆ ಮಾಡುತ್ತಾನೆ. ನಾಚಿಕೆಗೊಂಡ ದುರ್ಯೋಧನನು ಸಂಪೂರ್ಣ ವಿವಸ್ತ್ರನಾಗಿ ಹೋಗುವ ಬದಲು ಸೊಂಟದಿಂದ ತೊಡೆಯವರೆಗೂ ಮುಚ್ಚಿಕೊಂಡು ಹೋಗಿ ತನ್ನ ತಾಯಿ ಗಾಂಧಾರಿಯ ಎದುರಿಗೆ ನಿಲ್ಲುತ್ತಾನೆ. ಗಾಂಧಾರಿಯು ಹಾಗಾಗಿ ಆತನ ತೊಡೆಯ ಭಾಗವನ್ನು ಬಿಟ್ಟು ಉಳಿದ ಭಾಗವನ್ನು ಮಾತ್ರ ವಿವಸ್ತ್ರವಾಗಿ ನೋಡುತ್ತಾಳೆ.
* ಈ ರಹಸ್ಯವನ್ನರಿತಿದ್ದ ಶ್ರೀಕೃಷ್ಣನು ಗದಾಯುಧ್ಧದ ಸಂದರ್ಭದಲ್ಲಿ ಭೀಮನಿಗೆ ತನ್ನ ತೊಡೆಯನ್ನು ತಟ್ಟಿ ತೋರಿಸಿ ಆತನು ದುರ್ಯೋಧನನ ತೊಡೆಗೆ ಪ್ರಹಾರ ಮಾಡುವಂತೆ ಮಾಡುತ್ತಾನೆ ಎಂಬುದಾಗಿ ತಿಳಿಯಲಾಗಿದೆ. ಮಹಾಭಾರತ ಯುಧ್ದದಲ್ಲಿ ತನ್ನೆಲ್ಲಾ ಕುವರರ ಸಾವಿಗೆ ಕೃಷ್ಣನೇ ಕಾರಣನೆಂಬ ಕೋಪದಿಂದ ಗಾಂಧಾರಿಯು ಯದುವಂಶವೂ ಸಹ ಸರ್ವನಾಶವಾಗಲಿ ಎಂದು ಕೃಷ್ಣನನ್ನು ಶಪಿಸುತ್ತಾಳೆ.

## ಮರಣ 
ಕೌರವರ ಅಂತ್ಯದ ತರುವಾಯ ತನ್ನ ಪತಿ ಮತ್ತು ಕುಂತಿಯೊಡನೆ ವಾನಪ್ರಸ್ಥಕ್ಕೆ ತೆರಳುವ ಗಾಂಧಾರಿಯು ನಂತರ ಅಲ್ಲಿ ಉಂಟಾಗುವ ಕಾಳ್ಗಿಚ್ಚಿನಿಂದ ತನ್ನ ಅಂತ್ಯವನ್ನು ಕಾಣುತ್ತಾಳೆಂಬುದು ಪುರಾಣದ ಅಂಬೋಣ.

ವರ್ಗ:ಮಹಾಭಾರತದ ಪಾತ್ರಗಳು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಅಸೂನ್‌ಸಿಯಾನ್

**ಅಸೂನ್‌ಸಿಯಾನ್** ದಕ್ಷಿಣ ಅಮೇರಿಕ ಖಂಡದ ಪೆರಗ್ವೆ ದೇಶದ ರಾಜಧಾನಿ. ನಗರದಲ್ಲಿ ವಾಸಿಸುವ ಜನರ ಸಂಖ್ಯೆ ೫,೩೯,೦೦೦ವಾದರೂ ಸುತ್ತಲಿನ ನಗರಗಳನ್ನು ಸೇರಿ ಅಸೂನ್‌ಸಿಯಾನ್ ಮಹಾನಗರದ ಜನಸಂಖ್ಯೆ ೧೬,೩೯,೦೦೦. ಸರಕಾರದ ಕೇಂದ್ರವಾಗಿರುವ ಇದು ಪ್ರಧಾನ ಬಂದರು ಮತ್ತು ಕೈಗಾರಿಕಾ ಮತ್ತು ಸಾಂಸ್ಕೃತಿಕ ಕೇಂದ್ರವೂ ಆಗಿದೆ. 
ದಕ್ಷಿಣ ಅಮೆರಿಕದ ಅತ್ಯಂತ ಹಳೆಯ ನಗರಗಳಲ್ಲಿ ಒಂದಾದ ಇದನ್ನು ಅಗಸ್ಟ್ ೧೫, ೧೫೩೭ರಲ್ಲಿ ಸ್ಪಾನಿಷ್ ವಸಾಹತುಶಾಹಿಗಳು ಕಂಡು ಹಿಡಿದು, ದಕ್ಷಿಣ ಅಮೆರಿಕದ ಸ್ಪಾನಿಷ್ ವಸಾಹತುಗಳ ಕೇಂದ್ರವನ್ನಾಗಿ ಮಾಡಿದರು.
## ಇವುಗಳನ್ನೂ ನೋಡಿ 
* ದಕ್ಷಿಣ ಅಮೇರಿಕ
* ಪೆರಗ್ವೆ
## ಹೊರಗಿನ ಸಂಪರ್ಕಗಳು 
* ಅಸೂನ್‌ಸಿಯಾನ್ ಮಹಾನಗರಪಾಲಿಕೆಯ ಅಂತರಜಾಲ ತಾಣ
### ಉಲ್ಲೇಖಗಳು
ವರ್ಗ:ದಕ್ಷಿಣ ಅಮೇರಿಕ ಖಂಡದ ನಗರಗಳು
ವರ್ಗ:ಭೂಗೋಳ
ಫಕೀರ ಮಹಮದ್ ಕಟ್ಪಾಡಿ

**ಫಕೀರ ಮಹಮದ್ ಕಟ್ಪಾಡಿ**ಯವರು ತಮ್ಮ ಕನ್ನಡ ‍ಸಾಹಿತ್ಯದಲ್ಲಿ ವಿಶೇಷವಾಗಿ ದಕ್ಷಿಣ ಕನ್ನಡದ ಮುಸ್ಲಿಂ ಸಮುದಾಯದ ಸಂಪ್ರದಾಯಗಳನ್ನು ಹಾಗು ನೋವು ನಲಿವುಗಳನ್ನು ನೈಜವಾಗಿ ವ್ಯಕ್ತಪಡಿಸಿದ್ದಾರೆ.ಇವರ ಕಥೆಗಳು ಭಾರತ‍ದ ವಿವಿಧ ಭಾಷೆಗಳಿಗೆ ಅನುವಾದಗೊಂಡಿವೆ. ಕಟ್ಪಾಡಿಯವರ ಕೃತಿಗಳು. 
### ಜೀವನ ವಿವರ
*ಕತೆಗಾರ ಫಕೀರ್ ಮುಹಮ್ಮದ್ ಕಟ್ಪಾಡಿ ಅವರು ಮೂಲತಃ ಉಡುಪಿ ಜಿಲ್ಲೆಯ ಬಾರಕೂರಿನವರು. 1949 ಜೂನ್ 25ರಂದು ಜನಿಸಿದರು. ಬಿ.ಕಾಂ. ಪದವೀಧರರಾಗಿದ್ದ ಅವರು ಬ್ಯಾಂಕ್ ಅಧಿಕಾರಿಯಾಗಿ ಕಾರ್ಯ ನಿರ್ವಹಿಸಿ ನಿವೃತ್ತರಾಗಿದ್ದಾರೆ.
### ಸಾಹಿತ್ಯ
’ಗೋರಿ ಕಟ್ಟಿಕೊಂಡವರು’, ’ನೋಂಬು’, ’ದಜ್ಜಾಲ’, ’ಅತ್ತರ್ ಹಾಜಿಕ್ ಮತ್ತು ಇತರ ಕತೆಗಳು’, ’ಪಚ್ಚ ಕುದುರೆ’ ಕತಾಸಂಕಲನಗಳು. ನೀಳ್ಗತೆಗಳ ಸಂಕಲನ ’ಕಡವು ಮನೆ’ ಹಾಗೂ ’ಸರಕುಗಳು’ ಮತ್ತು ’ಕಚ್ಚಾದ’ ಎಂಬ ಕಾದಂಬರಿಗಳನ್ನು ಪ್ರಕಟಿಸಿದ್ದಾರೆ.
’ಬೇರೂತಿನಿಂದ ಜರುಸಲೇಮಿಗೆ (2010) ಮತ್ತು ಮಂಟೋ ಬರೆದ ದೇಶ ವಿಭಜನೆಯ ಕತೆಗಳು’ ಅನುವಾದ ಕೃತಿಗಳು. ’ಕಯ್ಯೂರಿನ ರೈತವೀರರು’, ’ರಾಷ್ಟ್ರೀಯತೆ ಮತ್ತು ಮುಸ್ಲಿಮರು’, ’ಸೂಫಿ ಸಂತರು’ ’ಸೂಫಿ ಮಹಿಳೆಯರು’, ’ಉತ್ತರ ಕರ್ನಾಟಕದ ಸೂಫಿಸಂತರು’ ಕೃತಿಗಳನ್ನು ಪ್ರಕಟಿಸಿದ್ದಾರೆ.
### ಪ್ರಶಸ್ತಿ
*ಕಟ್ಪಾಡಿ ಅವರು ಕರ್ನಾಟಕ ಸರ್ಕಾರ ನೀಡುವ ರಾಜ್ಯೋತ್ಸವ ಪ್ರಶಸ್ತಿ ಹಾಗೂ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಸಾಹಿತ್ಯಶ್ರೀ ಪ್ರಶಸ್ತಿಗಳು ದೊರೆತಿವೆ.
                                                     
.                                 
## ಕಥಾಸಂಕಲನಗಳು 
* ಗೋರಿ ಕಟ್ಟಿಕೊಂಡವರು
* ನೋಂಬು.
* ದಜ್ಜಾಲ
* ಸರಕುಗಳು.(ಕಾದಂಬರಿ)
* ಕಚ್ಚಾದ 

## ಉಲ್ಲೇಖಗಳು 
ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಫಕೀರ ಮಹಮದ್ ಕಟ್ಪಾಡಿ
ಎಂ. ಜಯಶ್ರೀ

**ಎಂ. ಜಯಶ್ರೀ** (೧೯೨೧–೨೦೦೬), ಕನ್ನಡದ ಪ್ರಮುಖ ಪೋಷಕ ನಟಿಯರಲ್ಲೊಬ್ಬರು.  ನಾಯಕಿಯಾಗಿ ಚಿತ್ರರಂಗವನ್ನು ಪ್ರವೇಶಿಸಿ ನಂತರ ತಾಯಿಯ ಪಾತ್ರದಲ್ಲಿ ಹೆಸರು ಮಾಡಿದರು.

## ನಟನಾವೃತ್ತಿ
ಹೊನ್ನಪ್ಪ ಭಾಗವತರ್ ನಿರ್ದೇಶನದ ಭಕ್ತ ಕುಂಬಾರ ಮೂಲಕ ಚಿತ್ರರಂಗಕ್ಕೆ ಪದಾರ್ಪಣೆ ಮಾಡಿದ ಜಯಶ್ರೀ ಕನ್ನಡ, ತಮಿಳು ಸೇರಿದಂತೆ ೩೦೦ಕ್ಕೂ ಹೆಚ್ಚು ಚಿತ್ರಗಳಲ್ಲಿ ಅಭಿನಯಿಸಿದ್ದರು. ಜಯಶ್ರೀ ಅವರು ನಾಯಕಿಯಾಗಿ ನಟಿಸಿದ ಮೊದಲ ಚಿತ್ರ ನಾಗಕನ್ನಿಕಾ.  ಡಾ.ರಾಜ್ ಕುಮಾರ್, ವಿಷ್ಣುವರ್ಧನ್ ಮುಂತಾದ ನಾಯಕ ನಟರಿಗೆ ತಾಯಿಯಾಗಿ ಅವರು ಅಭಿನಯಿಸಿದ್ದರು.

ನಾಗರ ಹಾವು, ಚಕ್ರತೀರ್ಥ, ಜಗನ್ಮೋಹಿನಿ, ತಿಲೋತ್ತಮೆ, ಸೋದರಿ, ಮುತ್ತೈದೆ ಭಾಗ್ಯ, ಚಂದವಳ್ಳಿಯ ತೋಟ, ಜಗಜ್ಯೋತಿ ಬಸವೇಶ್ವರ, ಮಿಸ್ ಲೀಲಾವತಿ, ಸಾವಿರ ಮೆಟ್ಟಿಲು -ಇವು ಜಯಶ್ರೀ ಅಭಿನಯದ ಪ್ರಮುಖ ಚಿತ್ರಗಳು.

'ನಾಗಕನ್ನಿಕಾ' ಚಿತ್ರದ ನಾಯಕಿಯಾಗಿ ಜಯಶ್ರೀಯವರು ಹೇರಳ ಮೈಮಾಟ ಪ್ರದರ್ಶಿಸಿದ್ದು ಅಂದಿನ ದಿನಗಳಲ್ಲಿ ಮನೆ ಮಾತಾಗಿತ್ತು. ಚಿತ್ರಕ್ಕೆ ಈ ಮೂಲಕ ಹೊಸ ಆಯಾಮವೇ ಬಂದು ಕನ್ನಡಚಿತ್ರಗಳೂ ಕುತೂಹಲಕಾರಿ ಕೋಲಾಹಲ ಉಂಟು ಮಾಡಲಾರಂಭಿಸಿದ್ದವು.

## ಪ್ರಶಸ್ತಿ-ಪುರಸ್ಕಾರ
* 1970-71 - ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯ ಅತ್ಯುತ್ತಮ ಪೋಷಕ ನಟಿ ಪ್ರಶಸ್ತಿ - *"ಅಮರ ಭಾರತಿ"* (ಚಿತ್ರದ ನಟನೆಗೆ)

## ನಿಧನ
ಮೈಸೂರಿನ ವಾಸವಿ ಶಾಂತಿಧಾಮ ವೃದ್ಧಾಶ್ರಮದಲ್ಲಿ  ವಿಶ್ರಾಂತ ಜೀವನ ನಡೆಸುತ್ತಿದ್ದ ಜಯಶ್ರೀಯವರು ತೀವ್ರ ಹೃದಯಾಘಾತದಿಂದ ಅಕ್ಟೋಬರ್ ೨೯,೨೦೦೬ ಭಾನುವಾರ ಸಂಜೆ ನಿಧನರಾದರು. ಅವರಿಗೆ ೮೫ ವರ್ಷವಾಗಿತ್ತು.

## ಉಲ್ಲೇಖನಗಳು
ವರ್ಗ:ಕನ್ನಡ ಸಿನೆಮಾ
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಚಲನಚಿತ್ರ ನಟಿಯರು
ವರ್ಗ:೧೯೨೧ ಜನನ
ವರ್ಗ:೨೦೦೬ ನಿಧನ
ಸಂಧ್ಯಾದೇವಿ

**ಸಂಧ್ಯಾದೇವಿ** ಪುತ್ತೂರು ಕವಯಿತ್ರಿ. ಇವರ ಪ್ರಕಟಿತ ಕವನಸಂಕಲನಗಳು ಇಂತಿವೆ:

* ಮಾತು ಚಿಟ್ಟೆ
* ಬೆಂಕಿ ಬೆರಳು
* ಮುರಿದ ಮುಳ್ಳಿನಂತೆ ಜ್ಞಾನ

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಸಂಧ್ಯಾದೇವಿ
ವರ್ಗ:ಲೇಖಕಿಯರು
ಎಚ್.ಎನ್.ಶಿವಪ್ರಕಾಶ್

**ಎಚ್.ಎನ್.ಶಿವಪ್ರಕಾಶ್** ಇವರು ಹೊಸದಿಲ್ಲಿಯಲ್ಲಿ **ನೆಹರೂ ವಿಶ್ವವಿದ್ಯಾಲಯ**ದಲ್ಲಿ ಪ್ರಾಧ್ಯಾಪಕರಾಗಿದ್ದಾರೆ. 
ಇದಕ್ಕೂ ಮೊದಲು ಕೇಂದ್ರ ಸಾಹಿತ್ಯ ಅಕಾಡೆಮಿಯ **ಇಂಡಿಯನ್ ಲಿಟರೇಚರ್**
ನಿಯತಕಾಲಿಕೆಯ ಸಂಪಾದಕರಾಗಿದ್ದರು.
ಇವರ ಪ್ರಕಟಿತ ಕವನಸಂಕಲನಗಳು ಕೆಳಗಿನಂತಿವೆ:
* ಮಿಲರೇಪ
* ಮಳೆ ಬಿದ್ದ ನೆಲದಲ್ಲಿ
* ಅಣುಕ್ಷಣ ಚರಿತೆ
* ಮತ್ತೆ ಮತ್ತೆ

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಎಚ್.ಎನ್.ಶಿವಪ್ರಕಾಶ್
ವಿವೇಕ ಶಾನಭಾಗ

**ವಿವೇಕ ಶಾನಭಾಗ** ಇವರು ಕನ್ನಡದ ಪ್ರಸಿದ್ಧ ಕತೆಗಾರ ಕಾದಂಬರಿಕಾರ ಮತ್ತು ನಾಟಕಕಾರರು. ವೃತ್ತಿಯಿಂದ ಎಂಜಿನಿಯರ್ ಆಗಿರುವ ವಿವೇಕ್ ಬಹುರಾಷ್ಟ್ರೀಯ ಕಂಪನಿಯಲ್ಲಿ ಹಿರಿಯ ಹುದ್ದೆಯಲ್ಲಿದ್ದಾರೆ. ವಿವೇಕರು "ಭಾವನಾ" ಹಾಗೂ "ಪ್ರಜಾವಾಣಿ" ಪತ್ರಿಕೆಗೆ ಕೆಲವು ಕಾಲ ಅಂಕಣಗಳನ್ನೂ ಬರೆದಿದ್ದರು. ಉದ್ಯೋಗನಿಮಿತ್ತ ಅಮೇರಿಕ, ಇಂಗ್ಲೆಂಡ್, ಕಲ್ಕತ್ತಾಗಳಲ್ಲಿ ಹಲವು ವರ್ಷ ವಾಸವಾಗಿದ್ದ ವಿವೇಕ್ ಸದ್ಯ ಬೆಂಗಳೂರಿನಲ್ಲಿ ನೆಲೆಸಿದ್ದಾರೆ. ಈವರೆಗೆ ವಿವೇಕ ೫ ಕಥಾಸಂಕಲನಗಳು, ೫ ಕಾದಂಬರಿಗಳು, ೩ ನಾಟಕಗಳು ಹಾಗೂ ೨ ಸಂಪಾದಿತ ಗ್ರಂಥಗಳನ್ನು ಪ್ರಕಟಿಸಿದ್ದಾರೆ. ಇವರು 'ದೇಶಕಾಲ' ಎನ್ನುವ ವಿಶಿಷ್ಟ ಸಾಹಿತ್ಯಿಕ ತ್ರೈಮಾಸಿಕ ಪತ್ರಿಕೆಯೊಂದನ್ನು ೭ ವರ್ಷಗಳ ಕಾಲ ಯಶಸ್ವಿಯಾಗಿ ನಡೆಸಿದ್ದಾರೆ.

## ಸಾಹಿತ್ಯ
### ಕಥಾಸಂಕಲನ
* ಅಂಕುರ
* ಲಂಗರು
* ಹುಲಿಸವಾರಿ
* ಮತ್ತೊಬ್ಬನ ಸಂಸಾರ
* ಘಾಚರ್-ಘೋಚರ್

### ಕಾದಂಬರಿ
* ಇನ್ನೂ ಒಂದು
* ಒಂದು ಬದಿ ಕಡಲು
* ಘಾಚರ್ ಘೋಚರ್
* ಊರು ಭಂಗ
* ಸಕೀನಾಳ ಮುತ್ತು

### ನಾಟಕ
* ಸಕ್ಕರೆ ಬೊಂಬೆ
* ಬಹುಮುಖಿ
* ಇಲ್ಲಿರುವುದು ಸುಮ್ಮನೆ

ಸಂಪಾದಿತ ಕೃತಿಗಳು:
* ಶ್ರೀಕೃಷ್ಣ ಆಲನಹಳ್ಳಿ ವಾಚಿಕೆ
* ಸಿರಿಗನ್ನಡ - ಇದು ಇಂಗ್ಲಿಷಿನಲ್ಲಿ ಪ್ರಕಟವಾಗಿರುವ ಆಂಥಾಲಜಿ. 

## ಬಾಹ್ಯ ಸಂಪರ್ಕಗಳು
* ಸಂಪದ.ನೆಟ್ ನಲ್ಲಿ ವಿವೇಕ ಶಾನಭಾಗರ ಸಂದರ್ಶನ ಪಾಡ್ ಕಾಸ್ಟ್
## ಉಲ್ಲೇಖಗಳು
ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ವಿವೇಕ ಶಾನಭಾಗ
ವರ್ಗ:ಪತ್ರಕರ್ತರು
ಮಲೇಶಿಯ

ಮಲೇಷಿಯಾವು ಆಗ್ನೇಯ ಏಷ್ಯಾದಲ್ಲಿರುವ ಒಂದು ಸಾಂವಿಧಾನಿಕ ರಾಜಪ್ರಭುತ್ವ  ಸಂಯುಕ್ತ ರಾಷ್ಟ್ರ. ರಾಜಧಾನಿ ಕೌಲಾಲಂಪುರ. ಇದು ಹದಿಮೂರು ರಾಜ್ಯಗಳು ಮತ್ತು ಮೂರು ಫೆಡರಲ್ ಪ್ರದೇಶಗಳನ್ನು ಒಳಗೊಂಡಿದೆ ಮತ್ತು ಒಟ್ಟು 330,803 ಚದರ ಕಿಲೋಮೀಟರ್ ವಿಸ್ತೀರ್ಣವನ್ನು ಹೊಂದಿದೆ.

ಪರ್ಯಾಯ ದ್ವೀಪ ಮಲೇಷಿಯಾವು ಉತ್ತರದಲ್ಲಿ ಥೈಲೆಂಡ್ನೊಂದಿಗೆ ಭೂಮಿ ಮತ್ತು ಕಡಲ ಗಡಿಗಳನ್ನು ಹಂಚಿಕೊಂಡಿದೆ ಮತ್ತು ದಕ್ಷಿಣದಲ್ಲಿ ಸಿಂಗಾಪುರ್ ಜೊತೆ ಕಡಲತೀರದ ಗಡಿಗಳು, ಈಶಾನ್ಯದಲ್ಲಿ ವಿಯೆಟ್ನಾಂ ಮತ್ತು ಪಶ್ಚಿಮದಲ್ಲಿ ಇಂಡೋನೇಷ್ಯಾ ಜೊತೆ ಗಡಿಯನ್ನು ಹಂಚಿಕೊಂಡಿದೆ. ಪೂರ್ವ ಮಲೇಷಿಯಾವು ಭೂಮಿ ಮತ್ತು ಕಡಲತೀರದ ಗಡಿಯನ್ನು ಇಂಡೋನೇಷ್ಯಾ ಮತ್ತು  ಬ್ರೂನಿಯೊಂದಿಗೆ ಹಂಚಿಕೊಂಡಿದೆ ಹಾಗು ಫಿಲಿಪೈನ್ಸ್ ಮತ್ತು ವಿಯೆಟ್ನಾಮ್ ಜೊತೆ ಸಮುದ್ರದ ಗಡಿಯನ್ನು ಹಂಚಿಕೊಂಡಿದೆ.

ಪುತ್ರಜಯವು ಫೆಡರಲ್ ಸರ್ಕಾರದ ಸ್ಥಾನವಾಗಿದೆ. 30 ಮಿಲಿಯನ್ ಜನಸಂಖ್ಯೆಯೊಂದಿಗೆ, ಮಲೇಷ್ಯಾ 44 ನೆಯ ಅತಿ ಹೆಚ್ಚು ಜನಸಂಖ್ಯೆ ಹೊಂದಿರುವ ದೇಶವಾಗಿದೆ.

## ಉಲ್ಲೇಖಗಳು 
ವರ್ಗ:ಏಷ್ಯಾ ಖಂಡದ ದೇಶಗಳು
ವರ್ಗ:ಆಸಿಯಾನ್
ವರ್ಗ:ಆಗ್ನೇಯ ಏಷ್ಯಾ
ಸುನಂದಾ ಕಡಮೆ

**ಸುನಂದಾ ಕಡಮೆ** ಕಥೆಗಾರ್ತಿ ಸ್ತ್ರೀವಾದಿ  ಉತ್ತರ ಕನ್ನಡ ಜಿಲ್ಲೆ, ಅಂಕೋಲಾ ತಾಲ್ಲೂಕಿನ ಅಲಗೇರಿ ಗ್ರಾಮದವರು. ಸಮಕಾಲೀನ ವಿಷಯಗಳ ಕುರಿತು ಬರೆಯುವ ಸುನಂದಾ ಅವರು ಸೀಳುದಾರಿ (ಕವನ ಸಂಕಲನ), ಪುಟ್ಟ ಪಾದದ ಗುರುತು, ಗಾಂಧಿ ಚಿತ್ರದ ನೋಟು (ಕಥಾ ಸಂಕಲನ), ಪಿಸುಗುಡುವ ಬೆಟ್ಟಸಾಲು, ಪಡುವಣದ ಕಡಲು (ನುಡಿಚಿತ್ರ ಸಂಕಲನ) ಮುಂತಾದ ಕೃತಿಗಳನ್ನು ರಚಿಸಿದ್ದಾರೆ. ಇವರಿಗೆ  ಛಂದ ಪುಸ್ತಕ ಬಹುಮಾನ, ಎಂ.ಕೆ. ಇಂದಿರಾ ಬಹುಮಾನ, ಕಲೇಸಂ ಸುಧಾಮ ದತ್ತಿನಿಧಿಯ 'ತ್ರಿವೇಣಿ' ಪುರಸ್ಕಾರ ದೊರೆತಿದೆ. ಅನೇಕ ಸ್ಪರ್ಧೆಗಳಲ್ಲಿ ಬಹುಮಾನಗಳನ್ನು ಪಡೆದು ಗಮನ ಸೆಳೆದಿರುವ ಸುನಂದಾ ಪ್ರಕಾಶ ಕಡಮೆ, ಈಚಿನ ದಿನಗಳಲ್ಲಿ ಗಮನ ಸೆಳೆಯುತ್ತಿರುವ ಬರಹಗಾರರಲ್ಲೊಬ್ಬರು. ನಿತ್ಯ ಬದುಕಿನ ಸಣ್ಣ ಘಟನೆಗಳನ್ನು ಕಲಾತ್ಮಕವಾಗಿ ಬಿಂಬಿಸುವ ಕಲೆಗಾರಿಕೆ ಸಿದ್ಧಿಸಿದೆ

## ಬಾಲ್ಯ/ಜೀವನ
ಇವರು ಉತ್ತರ ಕನ್ನಡ ಜಿಲ್ಲೆಯ **ಅಲಗೇರಿ** ಎನ್ನುವಲ್ಲಿ ೧೯೬೭ರಲ್ಲಿ ಜನಿಸಿದರು. ಕನ್ನಡ ಎಂ.ಎ. ಓದಿದ್ದಾರೆ. ಗೋಕರ್ಣದ ಸನಿಹದ ಕಡಮೆಯವರಾದ ಪ್ರಕಾಶರೊಂದಿಗೆ ಮದುವೆಯಾಗಿ, ಗೃಹಣಿಯಾಗಿ ಹುಬ್ಬಳ್ಳಿಯಲ್ಲಿ ವಾಸ. ಮಕ್ಕಳು: ಕಾವ್ಯಾ ಮತ್ತು ನವ್ಯಾ. ಇವರು ೧೯೯೭ ರಿಂದ ಬರವಣಿಗೆ ಆರಂಭಿಸಿದರು.

## ಕಥಾ ಸಂಕಲನಗಳು
# ಪುಟ್ಟ ಪಾದದ ಗುರುತು 
#  ಗಾಂಧಿ ಚಿತ್ರದ ನೋಟು 
#  ಕಂಬಗಳ ಮರೆಯಲ್ಲಿ 

## ಕಾದಂಬರಿಗಳು
# ಬರೀ ಎರಡು ರೆಕ್ಕೆ 
# ದೋಣಿ ನಡೆಸ ಹುಟ್ಟು 
# ಹೖವೇ 63
# ಎಳನೀರು ( ಮಕ್ಕಳ ಕಾದಂಬರಿ)

## ಕವಿತೆಗಳು
# ಸೀಳು ದಾರಿ

## ನುಡಿಚಿತ್ರಗಳ ಸಂಕಲನಗಳು
# ಪಿಸುಗುಡುವ ಬೆಟ್ಟಸಾಲು  
# ಪಡುವಣದ ಕಡಲು

## ಗೌರವ/ ಪುರಸ್ಕಾರ/ಬಹುಮಾನ/ದತ್ತಿನಿಧಿ/ಪ್ರಶಸ್ತಿಗಳು 
# ವಿಭಾ ಸಾಹಿತ್ಯ ಪ್ರಶಸ್ತಿ
# ಗುಡಿಬಂಡೆ ಪೂರ್ಣಿಮಾ ದತ್ತಿನಿಧಿ ಬಹುಮಾನ,
# ಛಂದ ಪುಸ್ತಕ ಹಸ್ತಪ್ರತಿ ಬಹುಮಾನಿತ, 
# ಬೆಸಗರಹಳ್ಳಿ ರಾಮಣ್ಣ ಕಥಾ ಪ್ರಶಸ್ತಿ, 
# ಸಾವಿತ್ರಮ್ಮ ದತ್ತಿನಿಧಿ, 
# ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ (ಬರೀ ಎರಡು ರೆಕ್ಕೆ-ಕಾದಂಬರಿಗೆ)
# ಕರ್ನಾಟಕ ರಾಜ್ಯ ಬಾಲ ಸಾಹಿತ್ಯ ಅಕಾಡೆಮಿ ಬಹುಮಾನ (ಎಳನೀರು ಮಕ್ಕಳ ಕಾದಂಬರಿಗೆ)
# ರತ್ನಮ್ಮ ಹೆಗ್ಗಡೆ ದತ್ತಿನಿಧಿ,
# ಬಿ ಎಂ ಶ್ರೀ ಕಥಾ ಪ್ರಶಸ್ತಿ, 
# ಎಂ ಕೆ ಇಂದಿರಾ ಕಥಾ ಪ್ರಶಸ್ತಿ,
# ತ್ರಿವೇಣಿ ಕಥಾ ಪ್ರಶಸ್ತಿ,
# ಸುಶೀಲಾ ಶೆಟ್ಟಿ ದತ್ತಿನಿಧಿ, 
# ಮಲ್ಲಿಕಾ ಕಥಾ ಪ್ರಶಸ್ತಿ 
# ಅತ್ತಿಮಬ್ಬೆ ವಾರ್ಷಿಕ ಸಂಕಲನ ಪ್ರಶಸ್ತಿ
# ವಸುದೇವ ಭೂಪಾಲಂ ಕಥಾ ಪ್ರಶಸ್ತಿ
# ದಿನಕರ ದೇಸಾಯಿ ಕಾವ್ಯ ಪ್ರಶಸ್ತಿ
# ಡಾ.ಡಿ ಎಸ್ ಕರ್ಕಿ ಕಾವ್ಯ ಬಹುಮಾನ
# ವಿಜಯ ಕರ್ನಾಟಕ ಕಥಾಸ್ಪರ್ಧೆ-೨೦೦೩ ರಲ್ಲಿ ಮಗು ಚಿತ್ರ ಬರೆಯಿತು ಕಥೆಗೆ ದ್ವಿತೀಯ ಬಹುಮಾನ, 
# ಕನ್ನಡ ಪ್ರಭ ಕಥಾ ಸ್ಪರ್ಧೆ-೨೦೦೪ 
# ಸಂಯುಕ್ತ ಕರ್ನಾಟಕ ಕಥಾ ಸ್ಪರ್ಧೆ -೨೦೦೪, 
# ಸಂಚಯ ಸಾಹಿತ್ಯ ಸ್ಪರ್ಧೆ(೨೦೦೩).

## ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ
ಸುನಂದಾ ಪ್ರಕಾಶ,ಕಡಮೆ
ವರ್ಗ:ಲೇಖಕಿಯರು
ಕರಾಕಸ್

**ಕರಾಕಸ್** ದಕ್ಷಿಣ ಅಮೇರಿಕ ಖಂಡದ ವೆನೆಜುವೆಲಾ ದೇಶದ ರಾಜಧಾನಿ ಮತ್ತು ಅತಿ ದೊಡ್ಡ ನಗರವಾಗಿದೆ. ದೇಶದ ಉತ್ತರ ಭಾಗದಲ್ಲಿ ಸ್ಥಿತವಾಗಿರುವ ಇದು ವೆನೆಜುವೆಲಾ ಕರಾವಳಿಯ ಪರ್ವತ ಶ್ರೇಣಿಯ ಕಣಿವೆಯೊಂದರಲ್ಲಿದೆ. ನಗರದ ಐತಿಹಾಸಿಕ ಕೇಂದ್ರವಾದ ಲಿಬರ್ಟಡೊರ್ ಪ್ರದೇಶದ ಜನಸಂಖ್ಯೆ ೨೦೦೫ರಲ್ಲಿ ೨೧ ಲಕ್ಷವಾಗಿತ್ತು. ಆ ಕಾಲದಲ್ಲಿಯೇ ಸುತ್ತಮುತ್ತಲಿನ ಪ್ರದೇಶಗಳನ್ನೊಳಗೊಂಡ ಕರಾಕಸ್ ಮಹಾನಗರದ ಜನಸಂಖ್ಯೆ ೪೭ ಲಕ್ಷವಾಗಿತ್ತು.

## ಇವುಗಳನ್ನೂ ನೋಡಿ 
* ದಕ್ಷಿಣ ಅಮೇರಿಕ
* ವೆನೆಜುವೆಲಾ
* ದಕ್ಷಿಣ ಅಮೆರಿಕ ದೇಶಗಳ ರಾಜಧಾನಿಗಳು

## ಹೊರಗಿನ ಸಂಪರ್ಕಗಳು 
* ಕರಾಕಸ್ ಪ್ರವಾಸಿ ತಾಣ 
* ಮೈಕೇತಿಯಾ ವಿಮಾನ ನಿಲ್ದಾಣ, ಕರಾಕಸ್

ವರ್ಗ:ದಕ್ಷಿಣ ಅಮೇರಿಕ ಖಂಡದ ನಗರಗಳು
ಕೆರಿಬ್ಬಿಯನ್ ಸಮುದ್ರ

thumb|250px|right|ಮಧ್ಯ ಅಮೆರಿಕ ಮತ್ತು ಕೆರಿಬಿಯನ್ ಪ್ರದೇಶದ ಭೂಪಟ

**ಕೆರಿಬ್ಬಿಯನ್ ಸಮುದ್ರ** ಪಶ್ಚಿಮ ಭೂಗೋಳದ ಉಷ್ಣ ವಲಯದ ಸಮುದ್ರವಾಗಿದೆ. ಅಟ್ಲಾಂಟಿಕ್ ಮಹಾಸಾಗರದ ಭಾಗವಾಗಿರುವ ಇದು ಮೆಕ್ಸಿಕೊ ಕೊಲ್ಲಿಯ ಆಗ್ನೇಯ ಭಾಗದಲ್ಲಿದೆ. ಬಹುತೇಕ ಕೆರಿಬಿಯನ್ ತಟ್ಟೆಯನ್ನು ವ್ಯಾಪಿಸಿರುವ ಈ ಸಮುದ್ರದ ದಕ್ಷಿಣದಲ್ಲಿ ದಕ್ಷಿಣ ಅಮೇರಿಕ, ಪಶ್ಚಿಮ ಮತ್ತು ದಕ್ಷಿಣದಲ್ಲಿ ಮಧ್ಯ ಅಮೇರಿಕ, ಹಾಗೂ ಉತ್ತರ ಮತ್ತು ಪೂರ್ವದಲ್ಲಿ ಆಂಟಿಲ್ಲಿಸ್ ದ್ವೀಪಗಳು ಸ್ಥಿತವಾಗಿವೆ. ಕೆರಿಬಿಯನ್ ಸಮುದ್ರದ ಪೂರ್ಣ ಪ್ರದೇಶ, ವೆಸ್ಟ್ ಇಂಡೀಸ್ ದ್ವೀಪಗಳು ಮತ್ತು ಸುತ್ತಲಿನ ಕರಾವಳಿ ಜೊತೆಗೊಂಡು ಕೆರಿಬಿಯನ್ ಎಂದು ಕರೆಯಲ್ಪಡುತ್ತವೆ.

ಕೆರಿಬಿಯನ್ ಸಮುದ್ರ ಅತಿ ದೊಡ್ಡ ಉಪ್ಪಿನ ನೀರಿನ ಸಮುದ್ರಗಳಲ್ಲೊಂದಾಗಿದ್ದು ೨೭,೫೪,೦೦೦ ಚದರ ಕಿ.ಮಿ. ವಿಸ್ತೀರ್ಣ ಹೊಂದಿದೆ. ಕ್ಯೂಬಾ ಮತ್ತು ಜಮೈಕಾಗಳ ನಡುವೆಯಿರುವ ಸಮುದ್ರದ ಅತಿ ಆಳ ಪ್ರದೇಶವಾದ "ಕೇಮನ್ ತೊಟ್ಟಿ" ೭,೬೮೬ ಮಿ. (೨೫,೨೨೦ ಅಡಿ) ಸಮುದ್ರದಾಳದಲ್ಲಿದೆ.

ಕೆರಿಬಿಯನ್ ಸಮುದ್ರದ ಕರಾವಳಿಯುದ್ದಕ್ಕೂ ಅನೇಕ ಕೊಲ್ಲಿಗಳಿವೆ:
* ವೆನೆಜುವೆಲಾ ಕೊಲ್ಲಿ
* ಡೇರಿಯನ್ ಕೊಲ್ಲಿ
* ಗೊಲ್ಫೊ ಡಿ ಲೊಸ್ ಮಸ್ಕಿಟೊಸ್
* ಹೊಂಡುರಾಸ್ ಕೊಲ್ಲಿ

ವರ್ಗ:ಸಮುದ್ರಗಳು
ಒಪೆಕ್

thumb|ಒಪೆಕ್ ಲಾಂಛನ
**ಪೆಟ್ರೋಲಿಯಂ ರಫ್ತುಗಾರ ರಾಷ್ಟ್ರಗಳ ಸಂಘಟನೆ** ಒಂದು ಅಂತಾರಾಷ್ಟ್ರೀಯ ಸಂಸ್ಥೆಯಾಗಿದ್ದು ೧೯೬೫ರಿಂದ ಆಸ್ಟ್ರಿಯಾ ದೇಶದ ವಿಯೆನ್ನಾ ನಗರದಲ್ಲಿ ಮುಖ್ಯ ಕಛೇರಿ ಹೊಂದಿದೆ. ಕೆಲವು ದರ್ಶಕರ ಪ್ರಕಾರ ಇದು ಕೇವಲ ವ್ಯಾಪಾರ ಸಂಘಟನೆಯಾಗಿದೆ.

ಈ ಸಂಘಟನೆಯ ಸಂವಿಧಾನದ ಪ್ರಕಾರ ಇದರ ಮುಖ್ಯ ಗುರಿಗಳು:
* ವೈಯಕ್ತಿಕ ಮತ್ತು ಸಾಂಘಿಕವಾಗಿ ತಮ್ಮ ಹಿತಾಸಕ್ತಿಗಳನ್ನು ಕಾಪಾಡಿಕೊಳ್ಳುವುದು
* ಅಂತಾರಾಷ್ಟ್ರೀಯ ತೈಲ ಮಾರುಕಟ್ಟೆಯಲ್ಲಿ ತೈಲ ಬೆಲೆಯ ಸ್ಥಿರತೆಯನ್ನು ಕಾಪಾಡುವುದು
* ತೈಲ ಉತ್ಪಾದಕ ದೇಶಗಳಿಗೆ ಸ್ಥಿರ ಆದಾಯವನ್ನು ತಲುಪಿಸುವುದು
* ಆಮದು ರಾಷ್ಟ್ರಗಳಿಗೆ ನಿರ್ದಿಷ್ಟ ಪ್ರಮಾಣದಲ್ಲಿ ತೈಲವನ್ನು ಪೂರೈಸುವುದು

ಆದರೆ ಒಪೆಕ್‌ನ ಪ್ರಭಾವ ಪ್ರತಿ ಹಂತದಲ್ಲೂ ಸ್ಥಿರತೆ ಉಂಟುಮಾಡುವಂಥದ್ದಾಗಿರಲಿಲ್ಲ. ೧೯೭೩ರ ತೈಲ ಬಿಕ್ಕಟ್ಟಿನ ಸಂದರ್ಭದಲ್ಲಿ ತೈಲವನ್ನು ಅಸ್ತ್ರವಾಗಿಸಿ ಇಡೀ ಪ್ರಪಂಚವನ್ನೇ ಎಚ್ಚರಗೊಳಿಸಿತ್ತು. ಆದರೆ ಇಂದು ಈ ಸಂಘಟನೆಗೆ ಹಿಂದಿನ ಶಕ್ತಿಯಿಲ್ಲದಿದ್ದರೂ ತೈಲದ ಬೆಲೆಯ ಮೇಲೆ ಇದರ ಹಿಡಿತ ಸಾಕಷ್ಟಿದೆ.

## ಸದಸ್ಯ ರಾಷ್ಟ್ರಗಳು 
ಸಂಘಟನೆಯಲ್ಲಿ ೧೧ ಸದಸ್ಯ ರಾಷ್ಟ್ರಗಲಿವೆ:

;ಆಫ್ರಿಕಾ:
* ನೈಜೀರಿಯ
* ಆಲ್ಜೀರಿಯ
* ಲಿಬ್ಯಾ

;ಮಧ್ಯ ಪ್ರಾಚ್ಯ:
* ಇರಾನ್
* ಇರಾಕ್
* ಕುವೈತ್
* ಕತಾರ್
* ಸೌದಿ ಅರೇಬಿಯ
* ಸಂಯುಕ್ತ ಅರಬ್ ಸಂಸ್ಥಾನ

;ದಕ್ಷಿಣ ಅಮೇರಿಕ:
* ವೆನೆಜುವೆಲಾ

;ಆಗ್ನೇಯ ಏಷ್ಯಾ:
* ಇಂಡೊನೇಷ್ಯಾ (Membership currently under review as Indonesia is no longer considered by OPEC as a net oil exporter. See also current acting OPEC secretaries general.)

;ಪೂರ್ವ ಸದ್ಸ್ಯರು:
* ಗಾಬೊನ್
* ಈಕ್ವೆಡಾರ್

ಸಂಘಟನೆಯ ಅಧಿಕೃತ ಭಾಷೆ ಇಂಗ್ಲಿಷ್ ಆಗಿದ್ದರೂ ಏಳು ಸದಸ್ಯ ರಾಷ್ಟ್ರಗಳ ಅಧಿಕೃತ ಭಾಷೆ ಅರೇಬಿಕ್. ಕೇವಲ ಒಂದು ಸದಸ್ಯ ರಾಷ್ಟ್ರವಾದ ನೈಜೀರಿಯಾ ಮಾತ್ರ ಇಂಗ್ಲಿಷ್ ಭಾಷೆಯನ್ನು ಅಧಿಕೃತ ಭಾಷೆಯನ್ನಾಗಿ ಹೊಂದಿದೆ.

## ಬಾರತದ ಪೆಟ್ರೋಲ್ ಅಮದು
*ಭಾರತ ಪ್ರತಿ ವರ್ಷ ಅಂದಾಜು ರೂ.7 ಲಕ್ಷ ಕೋಟಿ ಮೊತ್ತದ ಪೆಟ್ರೋಲ್‌, ಡೀಸೆಲ್‌ ಅನ್ನು ಆಮದು ಮಾಡಿಕೊಳ್ಳಲಾಗುತ್ತಿದೆ. ಇದಕ್ಕೆ ಪರ್ಯಾಯವಾಗಿ ಇಥೆನಾಲ್‌, ಜೈವಿಕ ಇಂಧನ ಉತ್ಪಾದಿಸಿದರೆ ಇಷ್ಟೊಂದು ದೊಡ್ಡ ಮೊತ್ತ ಉಳಿತಾಯವಾಗಲಿದೆ. ಭಾರತ ಒಂದು ದಿನಕ್ಕೆಸುಮಾರು 4 ದಶಲಕ್ಷ ಬ್ಯಾರೆಲ್ಗಳ ತೈಲವನ್ನು  ಬಳಸುತ್ತದೆ. ಪೆಟ್ರೋಲ್, ಡೀಸೆಲ್, ಸೀಮೆಎಣ್ಣೆ ಮುಂತಾದ ಪೆಟ್ರೋಲಿಯಂ ಉತ್ಪನ್ನಗಳನ್ನು ಒಳಗೊಂಡಿರುವ ಸಾಮಾನ್ಯ ತೈಲ ಬಳಕೆ ಇದು. ವರ್ಷದ ಪ್ರವೃತ್ತಿ ನೋಗುವಾಗ ಭಾರತವು 2017 ರ ವರ್ಷಕ್ಕೆ 4.1 (ಎಮ್ಬಿಪಿಡಿ)ದಶಲಕ್ಷ ಬ್ಯಾರೆಲ್ಗಳ ತೈಲದ ಉಪಯೋಗಕ್ಕೂ ಹೆಚ್ಚಿನದನ್ನು ನಿರೀಕ್ಷಿಸಬಹುದು. ಭಾರತದ ಇಂಧನ ಬಳಕೆಯ 40% ರಷ್ಟು ಡೀಸೆಲ್ ಮತ್ತು ಪೆಟ್ರೋಲ್‍ನ ಸರಾಸರಿ ಬಳಕೆ ಕೇವಲ 12% ಆಗಿದೆ. ಆದರೆ ಮಾರ್ಚ್ 2016 ರ ಅವಧಿಯಲ್ಲಿ (3 ತಿಂಗಳ ಸರಾಸರಿ) 15.56% ರಷ್ಟು ತೈಲಗಳಲ್ಲಿ ಇದು ಸರಾಸರಿ ಸರಾಸರಿ ಬೆಳವಣಿಗೆ ದರವನ್ನು ಹೊಂದಿತ್ತು. ಹಾಗಾಗಿ ಈ ಮೂಲಕ ಪೆಟ್ರೋಲ್ ಬಳಕೆಯ ಪಾಲು ಈಗ 14% ಗಿಂತ ಹೆಚ್ಚಾಗುವುದಿಲ್ಲ ಎಂದು ಊಹಿಸಬಹುದು. ಆದ್ದರಿಂದ, 4.1 mpbd ಯ 14% 0.574 mpbd ಆಗಿದ್ದು, ದಿನಕ್ಕೆ 5712000 ಬಾರ್ರೆಲ್ಗಳು ದಿನಕ್ಕೆ 9,12,58,707.29 ಲೀಟರ್ಗಳಾಗಿರುತ್ತವೆ.
*ಇನ್ನೊಂದು ಅಂಕಿಸಂಖ್ಯೆ ಹೇಳುತ್ತದೆ- ಭಾರತವು ದಿನಕ್ಕೆ 12 ಶತಕೋಟಿ ಲೀಟರ್ ಪೆಟ್ರೋಲ್ ಮತ್ತು 27 ಬಿಲಿಯನ್ ಲೀಟರ್ ಡೀಸೆಲ್ ಅನ್ನು ಭಾರತವು ಬಳಸುತ್ತಿದೆ. ಡೀಸೆಲ್ ಮತ್ತು ಪೆಟ್ರೋಲ್ಗಳ ಭಾರತದ ಬೇಡಿಕೆಯು ಕ್ರಮೇಣ ಹೆಚ್ಚುತ್ತಿದೆ.
*2014-15ನೇ ಸಾಲಿನಲ್ಲಿ ಭಾರತ 112.9 ಶತಕೋಟಿ ಡಾಲರ್ಗೆ 189.4 ದಶಲಕ್ಷ ಟನ್ ಕಚ್ಚಾ ತೈಲ ಆಮದು ಮಾಡಿಕೊಂಡಿದೆ. ರೂಪಾಯಿ ಅವಧಿಯಲ್ಲಿ, ರೂ 6,87,416 ಕೋಟಿ; 2015-16ರಲ್ಲಿ ಪೆಟ್ರೋಲ್ ಮತ್ತು ಡೀಸೆಲ್ಗಳಂತೆ ಇಂಧನವಾಗಿ ಮಾರ್ಪಡಿಸುವ ಕಚ್ಚಾ ತೈಲದ ಆಮದು 4,18,931 ಕೋಟಿ ರೂ.
*ಹೆಚ್ಚಿನ ಮಾಹಿತಿಗೆ:ಎಣೆ ಇಲ್ಲದ ಭಾರತ ತೈಲ ಬವಣೆ - ೧೨-೨- ೨೦೧೯

## ನೋಡಿ
## ಹೊರಗಿನ ಸಂಪರ್ಕಗಳು 
* ಒಪೆಕ್ ಅಧಿಕೃತ ಅಂತರಜಾಲ ತಾಣ 
## ಉಲ್ಲೇಖಗಳು 
ವರ್ಗ:ಅಂತರರಾಷ್ಟ್ರೀಯ ಸಂಘಟನೆಗಳು
ಕೆ.ಎಚ್.ಶ್ರೀನಿವಾಸ್

**ಕೆ.ಎಚ್.ಶ್ರೀನಿವಾಸ್** ಇವರು ಕರ್ನಾಟಕ ಸರಕಾರದಲ್ಲಿ ಸಚಿವರಾಗಿದ್ದರು. ರಾಜಕೀಯದಲ್ಲಿ ಇದ್ದುಕೊಂಡೂ ಸಹ ಕವಿಹೃದಯವನ್ನು ಹಾಗು ಸಾಹಿತ್ಯಕ್ಕೆ ಸಮಯ ಉಳಿಸಿಕೊಂಡು ಬಂದಿದ್ದಾರೆ.

ಇವರು ೩೦ನೇ ಆಗಸ್ಟ್ ೨೦೨೪ ರಂದು ನಿಧನ ಹೊಂದಿದರು.

ಇವರ ಕವನಸಂಕಲನಗಳು:
* ಕಾನಗೋಡು ಮನೆ
* ಒಳಸೊನ್ನೆ ಹೊರಸೊನ್ನೆ
* ಗುಬ್ಬಚ್ಚಿ ಗೂಡು
* ಚಂದ್ರ ನೀನೊಬ್ಬನೆ

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಕ.ಎಚ್.ಶ್ರೀನಿವಾಸ್
## **ಹೊರಗಿನ ಸಂಪರ್ಕಗಳು**
* ಚಿಲುಮೆ ಅಂತರಜಾಲ ತಾಣದಲ್ಲಿರುವ ಕೆ.ಎಚ್.ಶ್ರೀನಿವಾಸ್ ಬರಹಗಳು

## ಉಲ್ಲೇಖಗಳು
ಗುರುಪ್ರಸಾದ ಕಾಗಿನೆಲೆ

**ಗುರುಪ್ರಸಾದ ಕಾಗಿನೆಲೆ** ಇವರ ಹುಟ್ಟೂರು ಶಿವಮೊಗ್ಗಾ. ಬಳ್ಳಾರಿಯಲ್ಲಿ ವೈದ್ಯಕೀಯ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ. ಈಗ ಅಮೆರಿಕಾದ ರಾಚೆಸ್ಟರದಲ್ಲಿ ಕೆಲಸ.

## ಕೃತಿಗಳು
### ಕಥಾಸಂಕಲನ
*ಗುಣ
*ಶಕುಂತಳಾ
*ದೇವರ ರಜಾ

### ಪ್ರಬಂಧಸಂಕಲನ
* ವೈದ್ಯ ಮತ್ತೊಬ್ಬ
* ಹಿಜಾಬ್

### ಸಂಪಾದಿತ
* ಆಚೀಚೆಯ ಕತೆಗಳು
* ಬೇರು ಸೂರು

### ಕಾದಂಬರಿಗಳು
* ಬಿಳಿಯ ಚಾದರ
* ಗುಣ
 ಹಿಜಾಬ್

## ಉಲ್ಲೇಖಗಳು 
ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಗುರುಪ್ರಸಾದ ಕಾಗಿನೆಲೆ
ಮೊಗಳ್ಳಿ ಗಣೇಶ

**ಮೊಗಳ್ಳಿ ಗಣೇಶ** ಕಥೆಗಾರ, ಕಾದಂಬರಿಕಾರ, ಪ್ರಬಂಧಕಾರ, ವೈಚಾರಿಕ ವಿಮರ್ಶಕ. ಪ್ರಸ್ತುತ ಕನ್ನಡ ವಿಶ್ವವಿದ್ಯಾಲಯದ ಜಾನಪದ ವಿಭಾಗದ ಮುಖ್ಯಸ್ಥರು.

## ಜನನ
ಬೆಂಗಳೂರು ಸಮೀಪದ **ಸಂತೆ ಮೊಗಳ್ಳಿ** ಅವರ ಹುಟ್ಟೂರು.

## ಕೃತಿಗಳು
### ಕವನ ಸಂಕಲನ
* ಸೂರ್ಯನನ್ನು ಬಚ್ಚಿಡಬಹುದೆ?

### ಕಥಾಸಂಕಲನ
* ಬುಗುರಿ
* ಭೂಮಿ                           
* ದೇವರ ದಾರಿ

### ಕಾದಂಬರಿ
* ತೊಟ್ಟಿಲು

### ಪ್ರಬಂಧ ಸಂಕಲನ
* ಕಥನ

### ಸಾಂಸ್ಕೃತಿಕ ವಿಮರ್ಶೆ
* ಸೊಲ್ಲು                
## ಉಲ್ಲೇಖಗಳು
*.

                     

                      ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ 
ಮೊಗಳ್ಳಿ ಗಣೇಶ
ಹಲ್ಮಿಡಿ

**ಹಲ್ಮಿಡಿ** ಕರ್ನಾಟಕದ ಹಾಸನ ಜಿಲ್ಲೆಯ ಒಂದು ಹಳ್ಳಿ. ಕ್ರಿ. ಶ. ೪೫೦ರ ಕಾಲದ, ಕನ್ನಡದ ಮೊಟ್ಟಮೊದಲ ಶಾಸನ ಇದೇ ಹಳ್ಳಿಯಲ್ಲಿ ದೊರಕಿತು. ಹಿಟ್ಟುಗಲ್ಲಿನಿಂದ ಕೆತ್ತಿಸಿದ ಈ ಶಾಸನವನ್ನು ೧೯೩೦ರ ಸುಮಾರಿಗೆ ಪತ್ತೆಹಚ್ಚಲಾಯಿತು. ಕದಂಬರ ಅರಸ ಕಾಕುಸ್ಥವರ್ಮ ಬರೆಸಿದ ಶಾಸನ ಇದಾಗಿದೆ. 

ಹಾಸನ-ಬೇಲೂರು-ಚಿಕ್ಕಮಗಳೂರು ಹೆದ್ದಾರಿಯಲ್ಲಿ ಬಂದರೆ, ಬೇಲೂರಿನಿಂದ ೧೩ ಕಿ.ಮೀ ಅಂತರದಲ್ಲಿ ’ಹಲ್ಮಿಡಿ’ ಗೆ ಹೋಗುವ ದಾರಿಯ ದೊಡ್ಡ ಫಲಕ ಕಾಣುತ್ತದೆ. ಅಲ್ಲಿಂದ ಒಳಗೆ ೬ ಕಿ.ಮೀ. ತೆರಳಿದರೆ, ಹಲ್ಮಿಡಿಯನ್ನು ತಲುಪಬಹುದು. ಶಾಸನದ ಸ್ಥಳವನ್ನು ಸ್ಥಳೀಯರು ತೋರಬಲ್ಲರು. ಇಲ್ಲಿ ದೊರೆತಿರುವ ಈ ಶಿಲಾ ಶಾಸನ, ಇದೇ ಪ್ರದೇಶದ ವಿವರಗಳನ್ನೊಳಗೊಂಡಿರುವುದರಿಂದ ಈ ಊರಿಗೂ ಪ್ರಾಮುಖ್ಯತೆ ಬಂದಿದೆ.

## ಹಲ್ಮಿಡಿ ಶಾಸನ 
ಕನ್ನಡ ಭಾಷೆಯಲ್ಲಿರುವ ಅತ್ಯಂತ ಹಳೆಯ ಶಾಸನ ಶಿಲ್ಪ ಇಲ್ಲಿ ದೊರೆತಿದೆ. ಕ್ರಿ.ಶ. ೪೫೦ರ ಸುಮಾರಿನಲ್ಲಿ ಈ ಶಾಸನ ರಚಿತವಾಗಿದೆ ಎಂದು ಅಭಿಪ್ರಾಯ ಪಡಲಾಗಿದೆ. ಕನ್ನಡ ಭಾಷೆಯ ಪ್ರಾಚೀನತೆಗೆ ಹಲ್ಮಿಡಿಶಾಸನ ಸಾಕ್ಷಿಯಾಗಿದೆ. ಇದು ಕದಂಬರ ಕಾಕುತ್ಸ್ಥವರ್ಮನ ಕಾಲದ್ದು. ಈ ಶಾಸನ ಆಗಿನ ಕಾಲದ ಕನ್ನಡಭಾಷೆಯ ಪ್ರೌಢ ಸ್ವರೂಪದ ಬಗ್ಗೆ ಸಾಕಷ್ಟು ಮಾಹಿತಿ ನೀಡುತ್ತದೆ.ಈ ಶಾಸನದ ಪ್ರಾರ್ಥನಾ ಪದ್ಯ ಸಂಸ್ಕೃತದಲ್ಲಿದೆ. ಉಳಿದ ಭಾಗದಲ್ಲಿ ಹೇರಳವಾದ ಸಂಸ್ಕೃತ ಪದಗಳೂ, ಸಮಾಸಗಳೂ ತುಂಬಿವೆ. ಇದು ಆ ಕಾಲದ ಗ್ರಾಂಥಿಕ ಕನ್ನಡದ ಮೇಲೆ ಇದ್ದ ಸಂಸ್ಕೃತದ ಪ್ರಭಾವವನ್ನು ತೋರಿಸುತ್ತದೆ. ಈ ಶಾಸನದಲ್ಲಿರುವ, ಕನ್ನಡ ವ್ಯಾಕರಣದ ದೃಷ್ಟಿಯಿಂದ ಗಮನಾರ್ಹವಾದ **ಎರಿದು**,**ಕೊಟ್ಟಾರ್**,**ಅದಾನ್** ಮೊದಲಾದ ಪದಗಳು, ಇದರ ಭಾಷೆ "ಪೂರ್ವದ ಹಳೆಗನ್ನಡ" ಎಂಬುದನ್ನು ಸೂಚಿಸುತ್ತವೆ.

## ಉಲ್ಲೇಖಗಳು
ವರ್ಗ:ಹಾಸನ ಜಿಲ್ಲೆ
ವರ್ಗ:ಕರ್ನಾಟಕದ ಇತಿಹಾಸ
ಕ್ರಿ.ಪೂ. ೫ನೇ ಶತಮಾನ

‌ನ ಪಾರ್ತೆನಾನ್]]

**ಕ್ರಿಸ್ತಪೂರ್ವ ೫ನೇ ಶತಮಾನ** ಜನವರಿ ೧, ಕ್ರಿ.ಪೂ. ೫೦೦ರಂದು ಪ್ರಾರಂಭವಾಗಿ ಡಿಸೆಂಬರ್ ೩೧, ಕ್ರಿ.ಪೂ. ೪೦೧ರಂದು ಮುಕ್ತಾಯವಾಯಿತು.

## ಪ್ರಮುಖ ವ್ಯಕ್ತಿಗಳು
* ಪೈತಾಗೊರಸ್ (ಕ್ರಿ.ಪೂ. ೫೮೨- ಕ್ರಿ.ಪೂ. ೪೯೬) - ಗ್ರೀಸ್ ದೇಶದ ಗಣಿತಜ್ಞ.
* ಗೌತಮ ಬುದ್ಧ (ಕ್ರಿ.ಪೂ. ೫೮೩- ಕ್ರಿ.ಪೂ. ೪೮೩) - ಬೌದ್ಧ ಧರ್ಮದ ಸಂಸ್ಥಾಪಕ.
* ಮಹಾವೀರ (ಕ್ರಿ.ಪೂ. ೫೪೯- ಕ್ರಿ.ಪೂ. ೪೭೭) - ಜೈನ ಧರ್ಮದ ಸಂಸ್ಥಾಪಕ.
* ಮೊದಲನೇ ಡಾರಿಯಸ್ - ಪರ್ಶಿಯ ದೇಶದ ರಾಜ (ಆಳ್ವಿಕೆ: ಕ್ರಿ.ಪೂ. ೫೨೧- ಕ್ರಿ.ಪೂ. ೪೮೫)
* ಪಾಣಿನಿ (ಕ್ರಿ.ಪೂ. ೫೨೦- ಕ್ರಿ.ಪೂ. ೪೯೦) - ಭಾರತದ ವ್ಯಾಕರಣ ತಜ್ಞ.

ವರ್ಗ:ಕ್ರಿಸ್ತಪೂರ್ವ ಶತಮಾನಗಳು
ಬ್ರಾಹುಯಿ

**ಬ್ರಾಹುಯಿ** (ಉರ್ದು: بروہی) ಮುಖ್ಯವಾಗಿ ಪಾಕಿಸ್ತಾನದ ಬಲೂಚಿಸ್ತಾನ್ನಲ್ಲಿರುವ ಒಂದು ಜನಾಂಗ. ಸುಮಾರು ೨.೨ ಮಿಲಿಯನ್ ಜನಸಂಖ್ಯೆಯುಳ್ಳ ಈ ಜನಾಂಗದ ಕೆಲವರು ಆಫ್ಘಾನಿಸ್ತಾನ್ ಮತ್ತು ಇರಾನ್ ದೇಶಗಳಲ್ಲೂ ಇರುವರು. ಇವರು ಮಾತನಾಡುವ ಬ್ರಾಹುಯಿ ಭಾಷೆ ಒಂದು ದ್ರಾವಿಡ ಭಾಷೆಯೆಂದು ಪರಿಗಣಿಸಲಾಗಿದೆ.
ಬ್ರಾಹುಯಿ (ಬ್ರಾಹುಯಿ: بروہی) ಅಥವಾ ಬ್ರೋಹಿಗಳು ಪಾಕಿಸ್ತಾನ ಮತ್ತು ಅಫ್ಘಾನಿಸ್ತಾನದ ಕಲಾತ್‌ನಲ್ಲಿ ಕಂಡುಬರುವ ದ್ರಾವಿಡ ಜನರು . ಅವರು ಬ್ರಾಹುಯಿ ಭಾಷೆಯನ್ನು ಮಾತನಾಡುತ್ತಾರೆ . ಭಾರತ ಮತ್ತು ಇರಾನ್‌ನಲ್ಲಿ ಅವರ ಜನಸಂಖ್ಯೆ ಬಹಳ ಕಡಿಮೆ. ಅವರು ಬಲೂಚಿಸ್ತಾನದ ಬಲೂಚಿಗಳೊಂದಿಗೆ ಬಹುತೇಕ ಬೆರೆತು ವಾಸಿಸುತ್ತಾರೆ  ‌.

 in 1910]]
2000 BC ಗಿಂತ ಮೊದಲು ಇರಾನಿನ ಪ್ರಸ್ಥಭೂಮಿಯಲ್ಲಿ ದ್ರಾವಿಡರು ವಾಸಿಸುತ್ತಿದ್ದರು ಎಂದು ವಾದಿಸಲಾಗಿದೆ . ಇರಾನಿನ ಪ್ರಸ್ಥಭೂಮಿಯಿಂದ ಈ ಹೊರಹಾಕುವಿಕೆಯು ಇಂಡೋ-ಆರ್ಯನ್ನರು ಸಿಂಧೂ ಕಣಿವೆಯ ದ್ರಾವಿಡರನ್ನು ದಕ್ಷಿಣ ಭಾರತಕ್ಕೆ ಹೊರಹಾಕಿದ ರೀತಿಯಲ್ಲಿಯೇ ಸಂಭವಿಸಿದೆ ಎಂದು ನಂಬಲಾಗಿದೆ . ಪೂರ್ವ ಬಲೂಚಿಸ್ತಾನದ ಪ್ರತ್ಯೇಕ ಬೆಟ್ಟದ ಪ್ರದೇಶಗಳಲ್ಲಿ ವಾಸಿಸುತ್ತಿದ್ದ ಬ್ರಾಹುಯಿಗಳು, ಈ ಆಕ್ರಮಣದಿಂದ ಬದುಕುಳಿದಿದ್ದಾರೆಂದು ಭಾವಿಸಲಾದ ಈ ಪ್ರದೇಶದಲ್ಲಿ ಉಳಿದಿರುವ ಏಕೈಕ ದ್ರಾವಿಡ ಉಪಸ್ಥಿತಿಯಾಗಿದ್ದಾರೆ  .

## ಬ್ರಾಹುಯಿ ಸಾಮ್ರಾಜ್ಯ 
17 ನೇ ಶತಮಾನದಿಂದಲೂ ಬಲೂಚಿಸ್ತಾನ್ ಪ್ರದೇಶದಲ್ಲಿ ಬ್ರಾಹುಯಿ ರಾಜ್ಯ ಅಸ್ತಿತ್ವದಲ್ಲಿತ್ತು. 18 ನೇ ಶತಮಾನದ ಮಧ್ಯಭಾಗದ ವೇಳೆಗೆ, ಬಲೂಚಿಸ್ತಾನದ ಸಂಪೂರ್ಣ ಪೂರ್ವ ಭಾಗವು ಈ ಸಾಮ್ರಾಜ್ಯದ ಅಡಿಯಲ್ಲಿ ಬಂದಿತು. ಕರಾಚಿ ಸೇರಿದಂತೆ ಪ್ರದೇಶಗಳು ಈ ಸಾಮ್ರಾಜ್ಯದ ಅಡಿಯಲ್ಲಿದ್ದವು. ಈ ಸಾಮ್ರಾಜ್ಯದ ಅಧಿಕಾರವನ್ನು ಬ್ರಾಹುಯಿಗಳು ಮತ್ತು ವಿವಿಧ ಬಲೂಚ್ ಗೋಘ್ರರು ಹೊಂದಿದ್ದರು. 19 ನೇ ಶತಮಾನದ ಹೊತ್ತಿಗೆ, ರಾಜ್ಯವು ಕ್ಷೀಣಿಸಿತು. 1876 ರಲ್ಲಿ, ಬ್ರಿಟಿಷರು ಒಪ್ಪಂದದ ಮೂಲಕ ಇಡೀ ಪ್ರದೇಶವನ್ನು ತಮ್ಮ ಆಸ್ತಿಯನ್ನಾಗಿ ಮಾಡಿಕೊಂಡರು. ಈ ಸಾಮ್ರಾಜ್ಯದ ಕೇಂದ್ರವು ಪಾಕಿಸ್ತಾನದ ಕ್ವೆಟ್ಟಾದ ದಕ್ಷಿಣದಲ್ಲಿರುವ ಕಲಾತ್ ಪಟ್ಟಣವಾಗಿತ್ತು . 

## ಅಫ್ಘಾನಿಸ್ತಾನದಲ್ಲಿ 
ಅಫ್ಘಾನಿಸ್ತಾನದಲ್ಲಿ, 1979 ಕ್ಕಿಂತ ಮೊದಲು ಅವರ ಜನಸಂಖ್ಯೆಯು ಸುಮಾರು 20,000 ಎಂದು ಅಂದಾಜಿಸಲಾಗಿದೆ  .
## ಉಲ್ಲೇಖಗಳು
ವರ್ಗ:ಪಾಕಿಸ್ತಾನ
ಧಾರ್ಮಿಕ ಗ್ರಂಥಗಳು

ದ ಪವಿತ್ರ ಗ್ರಂಥ ಗುರು ಗ್ರಂಥ ಸಾಹೀಬ್ನ ಒಂದು ಪುಟ]]
ಬಹುತೇಕ ಧರ್ಮಗಳಲ್ಲಿ ಕೆಲವು ಗ್ರಂಥಗಳನ್ನು ಪವಿತ್ರವೆಂದು ಪರಿಗಣಿಸಲಾಗುತ್ತದೆ. ಈ ಗ್ರಂಥಗಳನ್ನು ಕೆಲವು ಧರ್ಮಗಳು ದೈವಪ್ರೇರಿತವೆಂದು ಭಾವಿಸಿದೆರೆ, ಇನ್ನು ಕೆಲವು ಏಕೀಶ್ವರಾವಾದಿ ಧರ್ಮಗಳು ಈ ಗ್ರಂಥಗಳು ಸ್ವತಃ ಭಗವಂತನ ಮಾತುಗಳೇ ಎಂದು ಭಾವಿಸುತ್ತವೆ.

ಹಿಂದೂ ಧರ್ಮದ ಋಗ್ವೇದ ಕ್ರಿ.ಪೂ. ೧೫೦೦ರಿಂದ ಕ್ರಿ.ಪೂ. ೧೩೦೦ರ ಮಧ್ಯ ರಚಿತವಾಗಿರಬಹುದೆಂದು ನಂಬಲಾಗಿದೆ. ಆದ್ದರಿಂದ ಇದು ಜಗತ್ತಿನ ಅತೀ ಪುರಾತನ ಧಾರ್ಮಿಕ ಗ್ರಂಥಗಳಲ್ಲಿ ಒಂದು ಎಂದು ಪರಿಗಣಿತವಾಗಿದೆ. ಜೊರಾಸ್ಟರ ಧರ್ಮದ ಲಿಖಿತ ಸ್ವರೂಪವು ಕ್ರಿ.ಪೂ. ೧೧ನೇ ಶತಮಾನದಲ್ಲಿ ರಚಿತವಾಗಿರಬಹುದೆಂದು ನಂಬಲಾಗಿದೆ. ಆದರೆ ಸಾರ್ವಜನಿಕ ಪ್ರಸಾರಣೆಗೆ ಮೊದಲು ತಯಾರಲ್ಪಟ್ಟ ಗ್ರಂಥವೆಂದರೆ ಕ್ರಿ.ಶ. ೮೬೮ರಲ್ಲಿ ಮುದ್ರಿತವಾದ ಬೌದ್ಧ ಧರ್ಮದ ವಜ್ರ ಸೂತ್ರ.

## ಪ್ರಮುಖ ಧರ್ಮ ಗ್ರಂಥಗಳು ಮತ್ತು ಸ್ಥಾಪಕರು 
* ಬಹಾಯಿ ಧರ್ಮ - ಕಿತಾಬ್-ಇ-ಅಖ್ದಾಸ್ ಮತ್ತು ಕಿತಾಬ್-ಇ-ಈಖಾನ್
* ಬೌದ್ಧ ಧರ್ಮ - ತ್ರಿಪಿಟಕ
* ಕ್ರೈಸ್ತ ಧರ್ಮ - ಬೈಬಲ್
* ಹಿಂದೂ ಧರ್ಮ -ಭಗವದ್ಗೀತೆ, ವೇದಗಳು, ಉಪನಿಷತ್, ಮಹಾಭಾರತ, ರಾಮಾಯಣ, ಇತ್ಯಾದಿ.
* ಇಸ್ಲಾಂ - ಖುರಾನ್, ಹಾದಿತ್ (ಮೊಹಮ್ಮದ್ ಪೈಗಂಬರ್ರವರ ಕೃತಿಗಳು ಮತ್ತು ಮಾತುಗಳು), ಸುನ್ನಾ
* ಜೈನ ಧರ್ಮ -  ತತ್ವಾರ್ಥ ಸೂತ್ರ
* ಯಹೂದಿ ಧರ್ಮ - ತನಾಕ್, ಮಿಶ್ನ, ಗೆಮಾರ ಮತ್ತು ತಾಲ್ಮುದ್
* ಸಿಖ್ ಧರ್ಮ - ಗುರು ಗ್ರಂಥ ಸಾಹೀಬ್
* ಶಿಂಟೋ ಧರ್ಮ - ಕೊಜಿಕಿ, ನಿಹೊನ್ ಶೋಕಿ
* ತಾಓ ಧರ್ಮ - ತಾವೋ-ತೆ-ಚಿಂಗ್, ಐ ಚಿಂಗ್, ಚುಆಂಗ್ ತ್ಜು
* ಜೊರಾಸ್ಟರ್ ಧರ್ಮ - ಗಾಥಾ, ಅವೆಸ್ತಾ

ವರ್ಗ:ಧರ್ಮ
ವರ್ಗ:ಧಾರ್ಮಿಕ ಗ್ರಂಥಗಳು
ಬೆಳಕು

**ಬೆಳಕು** ಒಂದು ರೀತಿಯ ವಿದ್ಯುದಯಸ್ಕಾಂತೀಯ ವಿಕಿರಣ. ತಾಂತ್ರಿಕವಾಗಿ, ಯಾವುದೇ ಪುನರಾವರ್ತನೆಯನ್ನು ಹೊಂದಿರುವ ವಿದ್ಯುದಯಸ್ಕಾಂತೀಯ ವಿಕಿರಣವನ್ನು ಬೆಳಕು ಎನ್ನಬಹುದು. ಆದರೆ ಮಾನವರ ಕಣ್ಣಿಗೆ ಒಂದು ನಿಗದಿತ ವ್ಯಾಪ್ತಿಯೊಳಗೆ ಇರುವ ಪುನರಾವರ್ತನೆ ಹೊಂದಿರುವ ವಿಕಿರಣ ಮಾತ್ರ ಕಂಡು ಬಂದು, ಇದಕ್ಕೆ ಆಡುಭಾಷೆಯಲ್ಲಿ ಬೆಳಕು ಎನ್ನುತ್ತೇವೆ. ಬೆಳಕು ಮೂಲಭೂತವಾಗಿ ಫೋಟಾನ್ ಎಂಬ ಸೂಕ್ಷ್ಮ ಕಣಗಳನ್ನು ಹೊಂದಿರುತ್ತದೆ.

ಬೆಳಕಿನ ಮೂರು ಮೂಲಭೂತ ಲಕ್ಷಣಗಳೆಂದರೆ: 

**ತೀವ್ರತೆ**: ತಾಂತ್ರಿಕವಾಗಿ, ಇದು ಬೆಳಕಿನ ಅಲೆಯ ವಿಸ್ತಾರವನ್ನು ಸೂಚಿಸುತ್ತದೆ. ಮಾನವರ ಕಣ್ಣಿಗೆ ಬೆಳಕು ಎಷ್ಟು ಪ್ರಕಾಶಮಾನವಾಗಿದೆ ಎಂಬುದರ ಪರಿಮಾಣ ಇದು 

**ಪುನರಾವರ್ತನೆ**: ಮಾನವರ ಕಣ್ಣಿಗೆ, ಈ ಗುಣ ಬೆಳಕಿನ "ಬಣ್ಣ"ವಾಗಿ ವ್ಯಕ್ತವಾಗುತ್ತದೆ. ತಾಂತ್ರಿಕವಾಗಿ, ಇದು ಬೆಳಕಿನ ಅಲೆಯ ಪುನರಾವರ್ತನಾ ಸಂಖ್ಯೆ. 

**ಧ್ರುವಿಕರಣ**: ಇದು ಬೆಳಕಿನ ಅಲೆಯ ಕಂಪನದ ದಿಕ್ಕನ್ನು ಸೂಚಿಸುತ್ತದೆ. ಮಾನವರ ಕಣ್ಣಿಗೆ ಇದು ಸಾಮಾನ್ಯವಾಗಿ ವ್ಯಕ್ತವಾಗುವುದಿಲ್ಲ.

## ಬೆಳಕಿನ ವೇಗ 
ಬೆಳಕಿನ ವೇಗ ಸುಮಾರು ಸೆಕೆಂಡಿಗೆ 2.99 ಲಕ್ಷ ಕಿಮೀ. ಅನೇಕ ಭೌತಶಾಸ್ತ್ರಾಜ್ಜರು ಬೆಳಕಿನ ವೇಗದ ಮೇಲೆ ನಡೆಸಿದ ಪ್ರಯೋಗಗಳ ಮೂಲಕ ಈ ಆಧುನಿಕ ಫಲಿತಾಂಶವನ್ನು ಪಡೆಯಲಾಗಿದೆ. ಬೆಳಕಿನ ವೇಗವನ್ನು ಅಳೆಯಲು ಮೊದಲ ಮುಖ್ಯ ಪ್ರಯತ್ನ ನಡೆಸಿದವರು ಡೆನ್ಮಾರ್ಕ್ ನ ಓಲ್ ರೋಮರ್. ಗುರು ಗ್ರಹದ ಉಪಗ್ರಹಗಳ ಚಲನೆಯ ಲೆಕ್ಕಾಚಾರಗಳು ಹಾಗೂ ಪ್ರಾಯೋಗಿಕ ಅಳತೆಗಳು ಸರಿಯಾಗಿ ಹೊಂದಿಕೆಯಾಗದ್ದನ್ನು ಗಮನಿಸಿ, ಇದರ ಆಧಾರದ ಮೇಲೆ ಬೆಳಕಿನ ವೇಗ ಸುಮಾರು ಸೆಕೆಂಡಿಗೆ 2.27 ಲಕ್ಷ ಕಿಮೀ ಎಂದು ಅವರು ಪ್ರತಿಪಾದಿಸಿದರು. ಬೆಳಕಿನ ವೇಗವನ್ನು ಅಳೆಯಲು ನಡೆಸಲಾದ ಪ್ರಸಿದ್ಧ ಆಧುನಿಕ ಪ್ರಯೋಗ ಆಲ್ಬರ್ಟ್ ಮೈಕೇಲ್ ಸನ್ ಅವರದ್ದು - ಇದರಂತೆ ಬೆಳಕಿನ ವೇಗ ಸೆಕೆಂಡಿಗೆ ಸುಮಾರು 2.99 ಲಕ್ಷ ಕಿಮೀ ಎಂದು ಕಂಡುಹಿಡಿಯಲಾಯಿತು.

## ವಕ್ರೀಕರಣ 
ಮೇಲಿನ ಬೆಳಕಿನ ವೇಗ ಬೆಳಕು ನಿರ್ವಾತದಲ್ಲಿ ಚಲಿಸುವಾಗ ಅದು ಹೊಂದಿರುವ ವೇಗ. ಇತರ ಮಾಧ್ಯಮಗಳಲ್ಲಿ (ಗಾಜು ಇತ್ಯಾದಿ) ಬೆಳಕಿನ ವೇಗ ಸ್ವಲ್ಪ ಕಡಿಮೆ ಇರುತ್ತದೆ. ಇದರಿಂದ, ಬೆಳಕು ಒಂದು ಮಾಧ್ಯಮದಿಂದ ಇನ್ನೊಂದು ಮಾಧ್ಯಮಕ್ಕೆ ಹೋದಾಗ ದಿಕ್ಕು ಬದಲಿಸುತ್ತದೆ. ಇದಕ್ಕೆ ವಕ್ರೀಭವನ ಎಂದು ಹೆಸರು.

## ವರ್ಣ 
center 

ಮಾನವರ ಕಣ್ಣಿಗೆ ನಿಗದಿತ ವ್ಯಾಪ್ತಿಯಲ್ಲಿರುವ ಪುನರಾವರ್ತನೆಯ ಬೆಳಕಿನ ಕಿರಣಗಳು ಮಾತ್ರ ಗೋಚರಿಸುತ್ತವೆ. ಈ ವಿವಿಧ ಪುನಾರಾವರ್ತನೆ ಗಳನ್ನು ಮಾನವರ ಮೆದುಳು ಬೆಳಕಿನ ಬಣ್ಣವಾಗಿ ಅರ್ಥೈಸುತ್ತದೆ. ಹೀಗೆ, ಗೋಚರ ವ್ಯಾಪ್ತಿಯ ಅತಿ ಕಡಿಮೆ ಪುನರಾವರ್ತನೆಯ ಬೆಳಕು "ಕೆಂಪು" ಬಣ್ಣದ್ದಾಗಿ ಕಂಡು ಬಂದರೆ, ಈ ವ್ಯಾಪ್ತಿಯ ಅತಿ ಹೆಚ್ಚು ಪುನರಾವರ್ತನೆ ಹೊಂದಿರುವ ಬೆಳಕು "ನೇರಳೆ" ಬಣ್ಣದ್ದಾಗಿ ತೋರುತ್ತದೆ. ಇದಕ್ಕಿಂತ ಹೆಚ್ಚು ಪುನರಾವರ್ತನೆ ಹೊಂದಿರುವ ಬೆಳಕು ನಮ್ಮ ಕಣ್ಣಿಗೆ ಗೋಚರವಾಗುವುದಿಲ್ಲ - ಈ ಬೆಳಕನ್ನು "ಅತಿನೇರಳೆ" ಎಂದು ಕರೆಯಲಾಗುತ್ತದೆ. ಹಾಗೆಯೇ, ಕೆಂಪು ಬೆಳಕಿಗಿಂತ ಕಡಿಮೆ ಪುನರಾವರ್ತನೆ ಹೊಂದಿರುವ ಬೆಳಕು ಸಹ ನಮ್ಮ ಕಣ್ಣಿಗೆ ಗೋಚರವಾಗುವುದಿಲ್ಲ- ಇದನ್ನು "ಅವೆಗೆಂಪು" ಎಂದು ಕರೆಯಲಾಗುತ್ತದೆ.

## ಬಾಹ್ಯ ಸಂಪರ್ಕಗಳು 
ಬೆಳಕು ಹೇಗೆ ಕಾರ್ಯ ಮಾಡುತ್ತದೆ?

ವರ್ಗ:ವಿಜ್ಞಾನ
ಎಚ್.ಪಿ.ಜೋಶಿ

**ಎಚ್.ಪಿ.ಜೋಶಿ**ಯವರು ಧಾರವಾಡದಲ್ಲಿ ನೆಲೆಸಿದ್ದ ನವೋದಯ ಕಾಲದ ಸಾಹಿತಿಗಳು. ಇವರು ಆಧುನಿಕ ಮನೋವೃತ್ತಿಯ ಅನೇಕ ಕತೆ ಹಾಗು ಕಾದಂಬರಿಗಳನ್ನು ರಚಿಸಿದ್ದಾರೆ. ಇವರ ಕಾದಂಬರಿ **ಮಾವಿನ ತೋಪು** ತನ್ನ ಸ್ತ್ರೀಸಂವೇದನಾ ಧೋರಣೆಯಿಂದಾಗಿ ಪ್ರಸಿದ್ಧವಾಗಿತ್ತು.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಎಚ್.ಪಿ.ಜೋಶಿ
ನವೆಂಬರ್ ೯

**ನವೆಂಬರ್ ೯** - ನವೆಂಬರ್ ತಿಂಗಳಿನ ಒಂಬತ್ತನೆ ದಿನ.

## ಜನನ
ಶ೦ಕರ್ ನಾಗ್ ಖ್ಯಾತ ಕನ್ನಡ ನಿರ್ದೇಶಕ ನಟ

## ನಿಧನ
* ನವೆಂಬರ್ ೯, ೨೦೦೬: ಬೆಂಗಳೂರಿನಲ್ಲಿ ಕನ್ನಡದ ಲೇಖಕಿ ಎಚ್.ಜಿ.ರಾಧಾದೇವಿ ನಿಧನ.

## ಪ್ರಮುಖ ಘಟನೆಗಳು
## ಹಬ್ಬಗಳು/ಆಚರಣೆಗಳು
## ಹೊರಗಿನ ಸಂಪರ್ಕಗಳು
ವರ್ಗ: ನವೆಂಬರ್
ವರ್ಗ: ದಿನಗಳು
ಅಮೇರಿಗೊ ವೆಸ್ಪುಚಿ

[thumb|180px|[ಇಟಲಿಯ ಫ್ಲಾರೆನ್ಸ್ ನಗರದಲ್ಲಿರುವ ವೆಸ್ಪುಚಿಯ ಪ್ರತಿಮೆ]]
**ಅಮೇರಿಗೊ ವೆಸ್ಪುಚಿ** (ಮಾರ್ಚ್ ೯, ೧೪೫೧ - ಫೆಬ್ರುವರಿ ೨೨, ೧೫೧೨) ಇಟಲಿ ದೇಶದ ವ್ಯಾಪಾರಿ, ಶೋಧಕ, ಮತ್ತು ನಕ್ಷಾಕಾರನಾಗಿದ್ದನು. ೧೪೯೯ ಮತ್ತು ೧೫೦೨ರಲ್ಲಿ ದಕ್ಷಿಣ ಅಮೇರಿಕ ಖಂಡದ ಪೂರ್ವ ಕರಾವಳಿಯಲ್ಲಿ ನಡೆಸಲಾದ ಎರಡು ನೌಕಾಶೋಧನೆಗಳಲ್ಲಿ ಪ್ರಮುಖ ಪಾತ್ರ ವಹಿಸಿದ್ದನು. ಈ ಎರಡನೇ ಯಾನದಲ್ಲಿ ದಕ್ಷಿಣ ಅಮೇರಿಕ ಈ ಹಿಂದೆ ಯೂರೋಪಿಯನ್ನರು ನಂಬಿದ್ದಕ್ಕಿಂತ ಹೆಚ್ಚು ದಕ್ಷಿಣಕ್ಕೆ ಚಾಚಿದೆಯೆಂಬುದನ್ನು ತೋರಿಸಿಕೊಟ್ಟವನು. ಯೂರೋಪಿಯನ್ ನಾವಿಕರು ಅಟ್ಲಾಂಟಿಕ್ ಮಹಾಸಾಗರವನ್ನು ದಾಟಿ ಏಷ್ಯಾಕ್ಕೆ ಮುಟ್ಟುತ್ತಿದ್ದರೆಂದು ನಂಬುತ್ತಿದ್ದ ಕಾಲದಲ್ಲಿ ಅದೊಂದು ಹೊಸ ಖಂಡದ ಭಾಗವೆಂದು ಸಾಧಿಸಿದವನು. 
೧೫೦೨ ಮತ್ತು ೧೫೦೪ರ ನಡುವೆ ರಚಿಸಲಾದ ಎರಡು ಕೃತಿಗಳ ಪ್ರಭಾವದಿಂದ ವೆಸ್ಪುಚಿಯ ನೌಕಾಯಾನಗಳು ಸರ್ವವಿದಿತವಾದವು ೧೫೦೭ ರಲ್ಲಿ ಮಾರ್ಟಿನ್ ವಾಲ್ಡ್‌ಸೀಮುಲ್ಲರ್ ಪ್ರಪಂಚದ ಭೂಪಟವನ್ನು ತಯಾರಿಸಿದಾಗ ಅದರ ಒಂದು ಖಂಡವನ್ನು ವೆಸ್ಪುಚಿಯ ಮೊದಲನೇ ಹೆಸರನ್ನು ಆಧರಿಸಿ "ಅಮೇರಿಕಾ" ಎಂದು ನಾಮಕರಣ ಮಾಡಿದನು. 
## ಜೀವನ 
ವೆಸ್ಪುಚಿಯ ಜನನ ಇಟಲಿ ದೇಶದ ಫ್ಲಾರೆನ್ಸ್ ನಗರದಲ್ಲಿ ಗೌರವಾನ್ವಿತ ಕುಟುಂಬದಲ್ಲಾಯಿತು. ತಂದೆ ನೋಟರಿಯಾಗಿ ಕಾರ್ಯ ನಿರ್ವಹಿಸುತ್ತಿದ್ದರು. ಮರಣ ಸ್ಪೇನ್ ದೇಶದ ಸೆವಿಲ್ ನಗರದಲ್ಲಿ.
## ಉಲ್ಲೇಖಗಳು 

ವರ್ಗ:ನಾವಿಕರು
ಕ್ರಿ.ಪೂ. ೧ನೇ ಶತಮಾನ

**ಕ್ರಿಸ್ತಪೂರ್ವ ೧ನೇ ಶತಮಾನ** ಜನವರಿ ೧, ಕ್ರಿ.ಪೂ. ೧೦೦ರಂದು ಪ್ರಾರಂಭವಾಗಿ ಡಿಸೆಂಬರ್ ೩೧, ಕ್ರಿ.ಪೂ. ೧ರಂದು ಮುಕ್ತಾಯವಾಯಿತು.

ವರ್ಗ:ಕಾಲ
ವರ್ಗ:ಕ್ರಿಸ್ತಪೂರ್ವ ಶತಮಾನಗಳು
ವಿಶುಕುಮಾರ್

**ವಿಶುಕುಮಾರ್**   ಇವರು ಕನ್ನಡ ಸಾಹಿತ್ಯದಲ್ಲಿ, ಕಾದಂಬರಿ, ಕಥೆ ಹಾಗು ನಾಟಕಗಳನ್ನು ರಚಿಸಿದ್ದಾರೆ.ಇವರು ೧೫-೦೬-೧೯೩೫ ರಂದು ದಕ್ಷಿಣ ಕನ್ನಡ ಜಿಲ್ಲೆಯ ಮಂಗಳೂರಿನಲ್ಲಿ ಜನಿಸಿದರು.ತಂದೆ ದೋಗ್ರ ಪೂಜಾರಿ, ತಾಯಿ ಚಂದ್ರಾವತಿ.ಪ್ರಾಥಮಿಕ ಶಿಕ್ಷಣವನ್ನು ಮಂಗಳೂರಿನಲ್ಲಿ ಪಡೆದರು.

## ಕಾದಂಬರಿಗಳು
* ಕರಾವಳಿ                     
* ಮದರ್                    
* ಪ್ರಜೆಗಳು - ಪ್ರಭುಗಳು.
* ವಿಪ್ಲವ
* ಕಪು ಸಮುದ್ರ.                        
* ಹಂಸಕ್ಷೀರ                           
* ಈ ಪರಿಯ ಬದುಕು.                           
* ಭಟ್ಕಳದಿಂದ ಬೆಂಗಳೂರಿಗೆ               
* ಅಖಂಡ ಬ್ರಹ್ಮಚಾರಿಗಳು

## ನಾಟಕಗಳು
* ಡೊಂಕು ಬಾಲದ ನಾಯಕರು                         
* ಅಂತರಂಗ                        
* ಈ ಗಂಡಸರು                            
* ತರಂಗರಂಗ                         
## ಕಥಾಸಂಕಲನಗಳು
* ಕುಸುಮ ಕೀರ್ತನ

## ಉಲ್ಲೇಖಗಳು
* ಮಾಹಿತಿ ಕೃಪೆ:ಕಣಜ

ವರ್ಗ:ಕನ್ನಡ ಸಾಹಿತ್ಯ
ವಿಶುಕುಮಾರ್
ಎಸ್.ರಾಮಮೂರ್ತಿ

**ಎಸ್.ರಾಮಮೂರ್ತಿ** ಇವರು ಕನ್ನಡದ ಜನಪ್ರಿಯ ಹಾಸ್ಯಸಾಹಿತಿಗಳು.

ಇವರ ಹಾಸ್ಯಲೇಖನಗಳ ಸಂಕಲನ:
* ನಗೆಕೊರವಣಿಗೆ

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಹಾಸ್ಯಸಾಹಿತ್ಯ
ಎಸ್.ರಾಮಮೂರ್ತಿ
ಎಸ್.ರಾಮಮೂರ್ತಿ
ಉದ್ದದ ಅಳತೆಗಳು

ವಿವಿಧ ಪರಿಮಾಣದ ದರ್ಜೆಗಳ ಹೋಲಿಕೆಯಲ್ಲಿ ನೆರವಾಗಲು, ಕೆಳಗಿನ ಕೋಷ್ಟಕವು ೧.೬&nbsp;ಮೀ ಮತ್ತು ೧.೩&nbsp;ಮೀ.ಗಳ ನಡುವೆ ಹಲವು ಉದ್ದಳತೆಗಳನ್ನು ವಿವರಿಸುತ್ತದೆ.

### ಬಾಹ್ಯ ಸಂಪರ್ಕಗಳು
* Secret Worlds: The Universe Within, a Java animation which presents the notion of scale from the galaxy (10 millions light years, 1023&nbsp;m) to the quark (100 attometers, 10−16&nbsp;m); Molecular Expressions™, State University of Florida

ವರ್ಗ:ಅಳತೆಗಳು
ವರ್ಗ:ವಿಜ್ಞಾನ
ಪ್ರಾಣೇಶ ಗುಡಿ

**ಪ್ರಾಣೇಶ ಗುಡಿ** ಇವರು ಕನ್ನಡದ ಜನಪ್ರಿಯ ಹಾಸ್ಯಸಾಹಿತಿಗಳು. ಇವರ ಹಾಸ್ಯಲೇಖನಗಳು ಕನ್ನಡದ ನಿಯತಕಾಲಿಕೆಗಳಲ್ಲಿ ಪ್ರಕಟವಾಗುತ್ತಿವೆ.

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಹಾಸ್ಯಸಾಹಿತ್ಯ
ಪ್ರಾಣೇಶ ಗುಡಿ
ಪ್ರಾಣೇಶ ಗುಡಿ
ಪ್ರಕಾಶ ಕಂಬತ್ತಳ್ಳಿ

**ಪ್ರಕಾಶ ಕಂಬತ್ತಳ್ಳಿ** ಇವರು ಕನ್ನಡದ ಗಣನೀಯ ರಂಗವಿಮರ್ಶಕರು:

ಇವರ ಕೃತಿಗಳು:
* ರಂಗ ವಿಹಾರ (ರಂಗ ಸಮೀಕ್ಷೆ)
* ಅನ್ವೇಷಕರು ಮತ್ತು ಇತರ ನಾಟಕಗಳು

ವರ್ಗ:ಕನ್ನಡ ಸಾಹಿತ್ಯ
ಪ್ರಕಾಶ ಕಂಬತ್ತಳ್ಳಿ
ಬಿ.ಎಸ್.ಕೇಶವರಾವ್

**ಬಿ.ಎಸ್.ಕೇಶವರಾವ್** ಕನ್ನಡದ ಸಾಹಿತಿಗಳನ್ನು ಹತ್ತಿರದಿಂದ ಪ್ರೀತಿಯಿಂದ ಅವಲೋಕಿಸಿ, ಅವರ ಬಗೆಗೆ ಬರೆದಿರುವ ಸಾಹಿತಿ. 

ಇವರ ಕೃತಿಗಳು:
* ಕೈಲಾಸಂ Joಕ್ಸೂ..Sonಗ್ಸೂ…
* ಬೀಚಿ:ಬುಲೆಟ್ಸು,ಬಾಂಬ್ಸು;ಭಗವದ್ಗೀತೆ

ವರ್ಗ:ಕನ್ನಡ ಸಾಹಿತ್ಯ
ಬಿ.ಎಸ್.ಕೇಶವರಾವ್
ಸತೀಶ ಚಪ್ಪರಿಕೆ

**ಸತೀಶ ಚಪ್ಪರಿಕೆ** ಕನ್ನಡದ ಹೊಸ ಪೀಳಿಗೆಯ ಲೇಖಕರು.

ಇವರ ಕೃತಿಗಳು:
* ವಿಶ್ವಕಪ್ ಕ್ರಿಕೆಟ್
* ಬೇರು (ಕಥಾಸಂಕಲನ)

ವರ್ಗ:ಕನ್ನಡ ಸಾಹಿತ್ಯ
ಸತೀಶ ಚಪ್ಪರಿಕೆ
ಬ್ಯಾಕ್ಟೀರಿಯ

thumb|right|ಎಸ್ಚೆರೀಶಿಯ ಕೋಲಿ ಬ್ಯಾಕ್ಟೀರಿಯ
**ಬ್ಯಾಕ್ಟೀರಿಯ** ಬೀಜಕಣವಿಲ್ಲದ ಒಂದೇ ಜೀವಕೋಶವುಳ್ಳ, ಸೂಕ್ಷ್ಮ ಜೀವಿಗಳ ಒಂದು ವರ್ಗ. ಬ್ಯಾಕ್ಟೀರಿಯಗಳು ವರ್ತುಲಾಕಾರ ಅಥವಾ ದಂಡಾಕಾರದಲ್ಲಿದ್ದು ಸುಮಾರು ೦.೫ - ೫ ಮೈಕ್ರಾನ್‍ಗಳಷ್ಟು ಉದ್ದವಿರುತ್ತವೆ. ಬ್ಯಾಕ್ಟೀರಿಯಗಳ ಅಧ್ಯಯನಕ್ಕೆ "ಬ್ಯಾಕ್ಟೀರಿಯ ವಿಜ್ಞಾನ" ಎನ್ನುತ್ತಾರೆ. 

ಪರಿಸರದ ಎಲ್ಲ ವಾತಾವರಣಗಳಲ್ಲಿಯೂ ವಿವಿಧ ರೀತಿಯ ಬ್ಯಾಕ್ಟೀರಿಯಗಳು ಇರುತ್ತವೆ. ನೀರಿನಲ್ಲಿ, ಮಣ್ಣಿನಲ್ಲಿ, ಗಾಳಿಯಲ್ಲಿ - ಅಷ್ಟಲ್ಲದೆ ಸಲ್ಫ್ಯೂರಿಕ್ ಆಮ್ಲ ಮತ್ತು ವಿಕಿರಣಶೀಲ ವಸ್ತುಗಳ ಒಳಗೆಯೂ ಬ್ಯಾಕ್ಟೀರಿಯಗಳು ಕಂಡುಬರುತ್ತವೆ. ಸಾಧಾರಣವಾಗಿ, ಒಂದು ಗ್ರಾಂ ಮಣ್ಣಿನಲ್ಲಿ ಸುಮಾರು ೧೦೦೦ ಕೋಟಿ, ಹಾಗೂ ಮಿ.ಲೀ. ಸಮುದ್ರ ನೀರಿನಲ್ಲಿ ಒಂದು ಲಕ್ಷ ಬ್ಯಾಕ್ಟೀರಿಯಗಳು ಇರುತ್ತವೆ. 

ಮಾನವರ ದೇಹದ ಎಲ್ಲ ಭಾಗಗಳಲ್ಲಿಯೂ - ಮುಖ್ಯವಾಗಿ ಬಾಯಿ, ಚರ್ಮ, ಹಾಗೂ ಜೀರ್ಣಾಂಗಗಳಲ್ಲಿ - ಬ್ಯಾಕ್ಟೀರಿಯಗಳು ಕಂಡುಬರುತ್ತವೆ. ಮಾನವರ ಆರೋಗ್ಯದ ದೃಷ್ಟಿಯಿಂದ ಬ್ಯಾಕ್ಟೀರಿಯಗಳ ಪಾತ್ರ ಗಮನಾರ್ಹವಾದದ್ದು - ಕೆಲವು ರೀತಿಯ ಬ್ಯಾಕ್ಟೀರಿಯಗಳು ಮಾನವ ದೇಹದ ಆರೋಗ್ಯಕ್ಕೆ ಪೂರಕವಾಗಿದ್ದರೆ, ಇನ್ನು ಕೆಲವು ಮಾನವರಲ್ಲಿ ಅನೇಕ ರೀತಿಯ ರೋಗಗಳಿಗೆ ಕಾರಣವಾಗಿವೆ. ಚಾರಿತ್ರಿಕವಾಗಿ, ಕುಷ್ಠ, ಪ್ಲೇಗ್ ಮೊದಲಾದ ರೋಗಗಳಿಗೆ ಕಾರಣವಾಗುವ ಮೂಲಕ ಬ್ಯಾಕ್ಟೀರಿಯಗಳು ಅಪಾರ ಹಾನಿಯನ್ನೂ ತಂದೊಡ್ಡಿವೆ. ಆಂಟಿಬಯಾಟಿಕ್ಗಳ ಆವಿಷ್ಕಾರದ ನಂತರ ಬ್ಯಾಕ್ಟೀರಿಯಗಳ ರೋಗಕಾರಕ ಗುಣಗಳನ್ನು ಸ್ವಲ್ಪ ಮಟ್ಟಿಗೆ ತಡೆಹಿಡಿಯುವಲ್ಲಿ ಸಫಲತೆ ದೊರಕಿದೆ.

## ಚರಿತ್ರೆ 
ಬ್ಯಾಕ್ಟೀರಿಯಗಳ ಶಾಸ್ತ್ರೀಯ ಅಧ್ಯಯನವನ್ನು ಮೊದಲ ಬಾರಿಗೆ ನಡೆಸಿದ ವಿಜ್ಞಾನಿ ಆಂಟನ್ ವಾನ್ ಲೀವನ್‍ಹಾಕ್. ೧೬೭೪ರಲ್ಲಿ ತಮ್ಮದೇ ರಚನೆಯ ಸೂಕ್ಷ್ಮದರ್ಶಕದ ಮೂಲಕ ಬ್ಯಾಕ್ಟೀರಿಯಗಳನ್ನು ಇವರು ಗಮನಿಸಿದರು. "ಬ್ಯಾಕ್ಟೀರಿಯ" ಪದವನ್ನು ಬಳಕೆಗೆ ತಂದವರು ಎರೆನ್‍ಬರ್ಗ್ ಎಂಬ ವಿಜ್ಞಾನಿ (೧೮೨೮ ರಲ್ಲಿ).

## ಜೈವಿಕ ರಚನೆ 
right|thumb|200px|ವಿವಿಧ ಬ್ಯಾಕ್ಟೀರಿಯಗಳ ಜೈವಿಕ ರಚನೆ
ವಿವಿಧ ಬ್ಯಾಕ್ಟೀರಿಯಗಳು ಸುರುಳಿ, ಹುರುಳಿಬೀಜ, ಕೊಳವೆ ಸೇರಿದಂತೆ ಅನೇಕ ಆಕಾರ-ಗಾತ್ರಗಳಲ್ಲಿ ಕಂಡು ಬಂದರೂ, ಬಹುಪಾಲು ಬ್ಯಾಕ್ಟೀರಿಯಗಳು ವರ್ತುಲ/ದಂಡಾಕಾರದಲ್ಲಿ ಇದ್ದು ೦.೫-೫ ಮೈಕ್ರಾನ್ ಉದ್ದ ಇರುತ್ತವೆ. ಕೆಲ ಬ್ಯಾಕ್ಟೀರಿಯಗಳು ೦.೫ ಮಿ.ಮೀ. ಉದ್ದವಿದ್ದು ಬರಿಗಣ್ಣಿಗೆ ಕಂಡರೆ, ಇನ್ನು ಕೆಲವು ೦.೨ ಮೈಕ್ರಾನ್ ಅಷ್ಟೇ ಇರುವದೂ ಉಂಟು. ಗಾತ್ರದಲ್ಲಿ ಇಷ್ಟು ವೈವಿಧ್ಯವಿದ್ದರೂ, ಆಕಾರದಲ್ಲಿ ಪ್ರಮುಖವಾಗಿ ದುಂಡು (*ಕಾಕಸ್*) ಅಥವ ಕೋಲಿನಾಕಾರ (*ಬ್ಯಾಸಿಲಸ್*) ಹೊಂದಿರುತ್ತವೆ.

ಇವುಗಳಿಗೆ ಚಲಿಸಲು ಸಹಾಯಕವಾಗುವ ಚಾವಟಿಯಂಥ ಚಲನಾಂಗಗಳಿವೆ. ಬ್ಯಾಕ್ಟೀರಿಯಗಳು ಸಾಮಾನ್ಯವಾಗಿ ನಿರ್ಲಿಂಗರೀತಿಯ ಸಂತಾನೋತ್ಪತ್ತಿಯಿಂದ ವೃದ್ಧಿಯಾಗುತ್ತವೆ. ಉದಾಹರಣೆಗೆ ಎಶ್ಚರೀಷಿಯ ಕೋಲಿ ಅಡ್ಡವಿಭಜನೆಯಿಂದ ಪ್ರತಿ 20 ಮಿನಿಟುಗಳಲ್ಲಿ ದ್ವಿಗುಣಗೊಳ್ಳುತ್ತದೆ. ವಾಯುಮಂಡಲದ ವೈಪರೀತ್ಯಗಳಿಂದ ಪಾರಾಗುವ ಸಲುವಾಗಿ ದಂಡಾಕಾರದ ಬ್ಯಾಕ್ಟೀರಿಯ ಕೋಶಗಳ ಒಳಗೆ ಗಟ್ಟಿ ಪೊರೆ ರೂಪುಗೊಳ್ಳುತ್ತದೆ. ಇಂಥವಕ್ಕೆ ಸ್ಪೋರ್‌ಗಳೆಂದು ಹೆಸರು. ಹಿತಕರ ಪರಿಸರ ಒದಗಿದಾಗ ಇವು ಮೊಳೆತು ಬ್ಯಾಕ್ಟೀರಿಯಗಳು ಮೈದಳೆಯುತ್ತವೆ.

ಸರಳ ಜೀವರಚನೆಯಿದ್ದರೂ, ಕೆಲವೊಮ್ಮೆ ಅನೇಕ ಬ್ಯಾಕ್ಟೀರಿಯಾಗಳು ಸಂಯೋಗದಲ್ಲಿ ಕ್ಲಿಷ್ಟ ವಿನ್ಯಾಸಗಳಲ್ಲಿ ಕಂಡುಬರುತ್ತವೆ. ಉದಾಹರಣೆಗೆ, ಮಿಕ್ಸೋಬ್ಯಾಕ್ಟೀರಿಯ ತಳಿಯು ಆಹಾರ ಅಲಭ್ಯತೆ ಸಮಯಗಳಲ್ಲಿ ಸುಮಾರು ೧೦೦,೦೦೦ ಜೀವಿಗಳ ೦.೫ ಸೆಂಟಿಮೀಟರ್‌ಗಳಷ್ಟು ಗಾತ್ರದ ಸಂಯೋಗಗಳನ್ನು ಹೊಂದುತ್ತವೆ. ಇನ್ನು ಕೆಲವು ತಳಿಗಳು (ಉದಾ. ಕ್ಲ್ಯಾಮೀಡಿಯ) ಬೀಜಕಣವುಳ್ಳ ಇತರ ಜೀವಿಗಳ ಜೀವಕೋಶದ ಒಳಗೆ ಮಾತ್ರ ಜೀವಿಸಬಲ್ಲವು.

**ಸೈಯನೊಬ್ಯಾಕ್ಟೀರಿಯ**: ಬ್ಯಾಕ್ಟೀರಿಯ ಗುಂಪಿನಲ್ಲಿ ಸೈಯನೊಬ್ಯಾಕ್ಟೀರಿಯ ಎಂಬ ಮತ್ತೊಂದು ಸಣ್ಣ ವರ್ಗವಿದೆ. ಇವುಗಳಲ್ಲಿ ಕೋಶಗಳನ್ನು ಸುತ್ತುವರಿದಿರುವ ಗಟ್ಟಿ ಬಹುಪೊರೆಯ ಗೋಡೆಯಿದೆ. ಕೋಶಭಿತ್ತಿಯ ಸುತ್ತಲೂ ಜಿಲಾಟಿನಸ್ ಕವಚ ಉಂಟು. ಕೋಶದ್ರವ್ಯದಲ್ಲಿ ಥೈಲಾಕಾಯಿಡ್‌ಗಳೆಂಬ ಚೀಲಗಳೂ ಫೈಕೊಸೈಯನಿನ್ ಮತ್ತು ಫೈಕೊಎರಿಥ್ರಿನ್ ಎಂಬ ವರ್ಣದ್ರವ್ಯಗಳೂ ಇವೆ.

## ಹೆಚ್ಚಿನ ಓದಿಗೆ
*ಬ್ಯಾಕ್ಟೀರಿಯಾಗಳನ್ನು ‘ಬೇಟೆ’ಯಾಡಿ ಕೊಲ್ಲುವ ನ್ಯಾನೊ ಸಾಧನ;ಎಸ್‌.ರವಿಪ್ರಕಾಶ್‌;16 Aug, 2017
## ಉಲ್ಲೇಖಗಳು
## ಹೊರಗಿನ ಕೊಂಡಿಗಳು 
* On-line text book on bacteriology (2015) 

*
ವರ್ಗ:ಸೂಕ್ಷ್ಮಜೀವಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕುಸುಮ ಕರಾಳೆ

ಧಾರವಾಡದ ಕರ್ನಾಟಕ ಕಾಲೇಜಿನಲ್ಲಿ ಪ್ರಾಣಿಶಾಸ್ತ್ರದ ಉಪನ್ಯಾಸಕಿಯಾಗಿರುವ **ಕುಸುಮ ಕರಾಳೆ**ಇವರು ಕನ್ನಡದ ಹೊಸ ಪೀಳಿಗೆಯ ದಲಿತ ಲೇಖಕಿ.

ಇವರ ಕವನಸಂಕಲನಗಳು

* ಕರಗದೀ ಕಾರಿರುಳು
* ಬಿಸಿಲು ಬೆಳದಿಂಗಳು

ವರ್ಗ:ಕನ್ನಡ ಸಾಹಿತ್ಯ
ಕುಸುಮ ಕರಾಳೆ
ಕುಸುಮ ಕರಾಳೆ
ಕುಸುಮ ಕರಾಳೆ
ಕೆ.ಸರೋಜಾ

**ಕೆ.ಸರೋಜಾ** ಕನ್ನಡದ ಹೊಸ ಪೀಳಿಗೆಯ ಲೇಖಕಿ.
ಇವರ ಕವನಸಂಕಲನ:

* ನಮ್ಮದೇ ದನಿಯೆತ್ತಿ ಎಂದು ಹಾಡೇವೋ

ವರ್ಗ:ಕನ್ನಡ ಸಾಹಿತ್ಯ
ಕೆ.ಸರೋಜಾ
ಕೆ.ಸರೋಜಾ
ಗಂಗಾಸ್ವಾಮಿ

**ಗಂಗಾಸ್ವಾಮಿ** ಕನ್ನಡದ ಹೊಸ ಪೀಳಿಗೆಯ ಲೇಖಕಿ.
ಇವರ ಕವನ ಸಂಕಲನ:
* ಶ್ರಾವಣದ ಮಾತುಗಳು

ವರ್ಗ:ಕನ್ನಡ ಸಾಹಿತ್ಯ
ಗಂಗಾಸ್ವಾಮಿ
ಗಂಗಾಸ್ವಾಮಿ
ಕೆ.ಮರುಳಸಿದ್ದಪ್ಪ

**ಡಾ| ಕೆ.ಮರುಳಸಿದ್ದಪ್ಪ**  ಇವರು ಕನ್ನಡ ಭಾಷೆಯ  ವಿಮರ್ಶಕರು, ಕವಿಗಳು, ವಿದ್ವಾಂಸರು, ಸಾಹಿತಿಗಳು, ಪ್ರಾಧ್ಯಾಪಕರಾಗಿ ಖಾತ್ಯರಾಗಿದ್ದಾರೆ. ಇವರು ಬೆಂಗಳೂರು ವಿಶ್ವವಿದ್ಯಾನಿಲಯದ ಕನ್ನಡ ವಿಭಾಗದಲ್ಲಿ ಪ್ರಾಧ್ಯಾಪಕರೂ,ಮುಖ್ಯಸ್ಥರೂ ಆಗಿದ್ದರು.ಕರ್ನಾಟಕ ನಾಟಕ ಅಕಾಡೆಮಿಯ ಅಧ್ಯಕ್ಷರಾಗಿದ್ದರು.
### ಜನನ
ಡಾ| ಕೆ. ಮರುಳಸಿದ್ದಪ್ಪ ಚಿಕ್ಕಮಗಳೂರು ಜಿಲ್ಲೆಯ ಕಾರೇಹಳ್ಳಿ ಗ್ರಾಮದವರು. ತಂದೆ ಉಜ್ಜನಪ್ಪ, ತಾಯಿ ಕಾಳಮ್ಮ. ರಂಗಭೂಮಿ, ನಾಟಕ ಮತ್ತು ಜಾನಪದ ಕ್ಷೇತ್ರಗಳಲ್ಲಿ ಕಾರ್ಯ ನಿರ್ವಹಿಸಿರುವ ಅವರು ಕುವೆಂಪು ಭಾಷಾ ಭಾರತಿ ಪ್ರಾಧಿಕಾರದ ಅಧ್ಯಕ್ಷರಾಗಿ‌ದ್ದರು.            
### ಕೃತಿಗಳು
### ಸಾಮಾನ್ಯನಿಗೆ ಸಾಹಿತ್ಯ ಚರಿತ್ರೆ ಸಂಪುಟ
* ಷಟ್ಪದಿ ಸಾಹಿತ್ಯ (1975)

### ಪಿಎಚ್ ಡಿ ಮಹಾಪ್ರಬಂಧ
* ಆಧುನಿಕ ಕನ್ನಡ ನಾಟಕ ವಿಮರ್ಶೆ(೧೯೮೬)

### ಪ್ರವಾಸ ಕಥನ
*  ನೋಟ ನಿಲುವು (೨೦೦೨)

### ಸಂಪಾದಿತ ಕೃತಿಗಳು
* ಕನ್ನಡ ನಾಟಕ: ವಿಮರ್ಶೆ (೧೯೭೮)        
* ಲಾವಣಿಗಳು (೧೯೭೨)
* ಶತಮಾನದ ನಾಟಕ(೨೦೦೩)             
* ಒಡನಾಟ (೨೦೦೩)                  
* ವಚನ ಕಮ್ಮಟ ( ಇತರರೊಂದಿಗೆ)                  
* ಗಿರೀಶ್ ಕಾರ್ನಾಡರ ನಾಟಕಗಳು: ಕನ್ನಡದ ಪ್ರತಿಕ್ರಿಯೆ (೨೦೧೦)

### ಅನುವಾದ ಕೃತಿಗಳು
* ಮೀಡಿಯಾ (ಯುರಿಪಿಡೀಸನ ನಾಟಕ),೧೯೮೮ 
* ಎಲೆಕ್ಟ್ರ (ಸಾಫೋಕ್ಲಿಸನ ನಾಟಕ),೧೯೮೮    
* ರಕ್ತಕಣಗೀಲೆ (ರವೀಂದ್ರನಾಥ ಠಾಗೋರ್ ಕೃತಿ)  
* ಭಾರತೀಯ ಜಾನಪದ ಸಮೀಕ್ಷೆ (ದುರ್ಗಾ ಭಾಗವತ್),೧೯೭೪

### ಬಿಡಿ ಬರಹಗಳು
* ಉಲ್ಲಾಸ (೨೦೧೩)                   
* ಲಂಕೇಶ ಬದುಕು ಬರಹ (೨೦೧೯)

## ಉಲ್ಲೇಖಗಳು 
*

ವರ್ಗ:ಕನ್ನಡ ಸಾಹಿತ್ಯ
ಕೆ.ಮರುಳಸಿದ್ದಪ್ಪ
ಗೀತಾ ವಸಂತ

**ಗೀತಾ ವಸಂತ** ಕನ್ನಡದ ಹೊಸ ಪೀಳಿಗೆಯ ಲೇಖಕಿಯಾಗಿದ್ದಾರೆ.

ಇವರ ಕವನ ಸಂಕಲನ:

* ಹೊಸಿಲಾಚೆ ಹೊಸ ಹೆಜ್ಜೆ
* ಪರಿಮಳದ ಬೀಜ 
ಪ್ರಶಸ್ತಿ 

ಪಾಟೀಲ ಪುಟಪ್ಪ 

ವರ್ಗ:ಕನ್ನಡ ಸಾಹಿತ್ಯ
ಗೀತಾ ವಸಂತ
ಗೀತಾ ವಸಂತ
ತುರುವೇಕೆರೆ ಪ್ರಸಾದ್

**ತುರುವೇಕೆರೆ ಪ್ರಸಾದ** ಇವರು ಕನ್ನಡದ ಜನಪ್ರಿಯ ಹಾಸ್ಯಸಾಹಿತಿಗಳು. ಇವರ ಹಾಸ್ಯಲೇಖನಗಳು ಕನ್ನಡದ ನಿಯತಕಾಲಿಕೆಗಳಲ್ಲಿ ಪ್ರಕಟವಾಗುತ್ತಿವೆ.
ತುಮಕೂರು ಜಿಲ್ಲೆ ತುರುವೇಕೆರೆ ತಾಲೂಕು ಕೇಂದ್ರದಲ್ಲಿ ಇರುವ ಪ್ರಸಾದ್ ತಮ್ಮ ಹಾಸ್ಯ, ಚುಟುಕಗಳಿಂದ ತಾಲೂಕಿನಲ್ಲೇ ಮನೆ ಮಾತಾಗಿದ್ದಾರೆ. ಹಲವು ಟಿ.ವಿ. ಧಾರಾವಾಹಿಗಳಿಗೆ ಸಂಭಾಷಣೆ, ಸಾಹಿತ್ಯ ಒದಗಿಸಿರುವ ಅವರು, ತುರುವೇಕೆರೆ ತಾಲೂಕು ಕೇಂದ್ರದಲ್ಲಿ ವಿವಿಧ ಜನಪ್ರಿಯ ಪತ್ರಿಕೆಗಳ ವರದಿಗಾರರಾಗಿ ಸಮರ್ಥವಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.
ಹಲವು ಪುಸ್ತಕಗಳನ್ನೂ ಬರೆದಿರುವ ಪ್ರಸಾದ್ ಅತ್ಯುತ್ತಮ ವಾಗ್ಮಿ. ಹಾಸ್ಯಮಯವಾಗಿ ಮಾತನಾಡುತ್ತಾರೆ. ಉತ್ತಮ ಬರಹಗಾರರು.

ಕಿರು ಪರಿಚಯ:ತಂದೆ ಟಿ.ಎಲ್.ನಾಗರಾಜ್ ನಿವೃತ್ತ ಪ್ರಾಂಶುಪಾಲರು.ತಾಯಿ ದಿ. ಶಾಂತಮ್ಮ. ಸಮೂಹ ಸಂವಹನ ಮತ್ತು ಪತ್ರಿಕೋದ್ಯಮದಲ್ಲಿ  ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ. ತುಮಕೂರುವಾರ್ತೆ, ಉದಯವಾಣಿ, ಮುಂತಾದ ಪತ್ರಿಕೆಗಳಿಗೆ ವರದಿಗಾರರಾಗಿ ಕೆಲಸ ಮಾಡಿದ್ದಾರೆ.  ಸದ್ಯ ಪ್ರಜಾವಾಣಿ ಪತ್ರಿಕೆಯ ವರದಿಗಾರರಾಗಿ ಕೆಲಸ ಮಾಡುತ್ತಿದ್ದಾರೆ.

ಪ್ರಕಟಿತ ಪುಸ್ತಕಗಳು:  ನಮಸ್ಕಾರ, ವೈಫು ಮತ್ತು ವೆಹಿಕಲ್ಲು, ಅಶ್ವಮೇಧ,  ಮಿನಿ ಭಾಮಿನಿಯರ ನಡುವೆ,ಬಿಚ್ಚು ಮಾತು, ಜೋಕು ಜೋಕೆ, ಹಾಲಜ್ಜಿ ಮತ್ತು ಜಾಪಾಳ ಲೇಹ, ಲಘು ಸಿದ್ಧಾಂತ ಕಾ-ಮಿಡಿ,  ಟೈಂಪಾಸ್, ಕನಕಲಕ್ಷ್ನಿಯ ಕಂಟ್ರಿ ರೈಡ್(ನಗೆ ಬರಹಗಳ ಸಂಕಲನಗಳು) ಭ್ರಮರ(ಹಾಸ್ಯ ಕಾದಂಬರಿ) ಮುಚ್ಚಿಡದ ಮಾತು(ಅಂಕಣ ಬರಹಗಳು) ಬಾಕ್ಸ್ ಐಟಂ(ಸುದ್ದಿ ತುಣುಕುಗಳು), ಸುತ್ತ ಮುತ್ತ, ಹೆಗಲಿನಿಂದ ಹೆಗಲಿಗೆ ಗಾಂಧಿಗಿರಿ (ಪತ್ರಿಕಾ ಬರಹಗಳು).  ಮುಸುಕಿನೊಳಗಿನ ಏಕಾಂತ ಮತ್ತು ಇತರೆ ಪ್ರಬಂಧಗಳು.(ಪ್ರಬಂಧ ಸಂಗ್ರಹ). ಕರ್ಮವೀರ ಪತ್ರಿಕೆಯಲ್ಲಿನ ಸವಾಲ್-ಜವಾಬ್ ಅಂಕಣ ಜನಪ್ರಿಯವೆನಿಸಿದೆ. ‘ಪ್ರಸಾದ್ ಯಶಸ್ಸು ಗಳಿಸುವುದು ಹೇಗೆ?’ ‘ಪಾಸಿಟೀವ್ ಥಿಂಕಿಂಗ್ ಎಂದರೇನು?’ ಮೊದಲಾದ ವಿಷಯಗಳ ಬಗ್ಗೆ ವ್ಯಕ್ತಿತ್ವ ವಿಕಸನ ತರಬೇತಿಯನ್ನೂ ನೀಡುತ್ತಿದ್ದಾರೆ.

ಕಿರುತೆರೆ ಸಾಧನೆ:. ಖ್ಯಾತ ನಿರ್ದೇಶಕ ಶ್ರೀ ಟಿ.ಎಸ್.ನಾಗಾಭರಣ ಅವರ ಗೆಳತಿ, ಜೀವನ್ಮುಖಿ, ದೂರ ತೀರ ಯಾನ, ಅಪ್ಪ, ಮಹಾಮಾಯಿ, ನೆಲಮುಗಿಲು, ಕೆಳದಿ ಚೆನ್ನಮ್ಮ, ವೈಶಾಲಿ ಕಾಸರವಳ್ಳಿ ಅವರ “ಮುತ್ತಿನ ತೋರಣ”. ಜೀ ವಾಹಿನಿಯ ಅರಸಿ,ಕನಕ ಧಾರಾವಾಹಿಗಳಿಗೆ ಸಂಭಾಷಣೆ ರಚಿಸಿದ್ದಾರೆ. ಹನುಮಕ್ಕ, ಕ್ಷೀರಸಾಗರ ಮುಂತಾದ ಸಾಕ್ಷ್ಯ ಚಿತ್ರಗಳಿಗೆ ಚಿತ್ರಕತೆ ಸಂಭಾಷಣೆ ರಚಿಸಿದ್ದಾರೆ. ಸದ್ಯ ಸುವರ್ಣ ವಾಹಿನಿಯ ಅತ್ಯಂತ ಜನಪ್ರಿಯ ಧಾರಾವಾಹಿ 'ಅಮೃತ ವರ್ಷಿಣಿಯ ಸಂಭಾಷಣೆ ರಚನೆಯ ಜವಾಬ್ಧಾರಿ ಹೊತ್ತಿದ್ದಾರೆ.

ಪ್ರಶಸ್ತಿ-ಪುರಸ್ಕಾರ: ಸೇಡಂನ ಅಮ್ಮ ಪ್ರಶಸ್ತಿ,ಬೆಂಗಳೂರಿನ ಅತ್ತಿಮಬ್ಬೆ ಸಾಹಿತ್ಯ ಪುರಸ್ಕಾರ, ಗೊರೂರು ಸಾಹಿತ್ಯ ಪ್ರಶಸ್ತಿ, ಸಂಕ್ರಮಣ ಸಾಹಿತ್ಯ ಪ್ರಶಸ್ತಿ( ಎರಡು ಬಾರಿ), ಸ್ನೇಹ ಸೇತು ಪ್ರಶಸ್ತಿ, ಕೇಫ ಸ್ಮಾರಕ ಪ್ರಶಸ್ತಿ. ‘ಬುರುಡೇ ಸ್ವಾಮಿಯ ಇಣುಕು ಚಟ’ ವಿಡಂಬನಾತ್ಮಕ ಲೇಖನಕ್ಕೆ ಕರ್ನಾಟಕ ಕಾರ್ಯನಿರತ ಪತ್ರಕರ್ತರ ಸಂಘದ 2008ನೇ ಸಾಲಿನ ಹಾಸ್ಯ ಚಕ್ರವರ್ತಿ ನಾಡಿಗೇರ ಕೃಷ್ಣರಾಯ ಪ್ರಶಸ್ತಿ ಮತ್ತು ‘ಕನಕಲಕ್ಷ್ಮಿಯ ಕಂಟ್ರಿ ರೈಡ್’ ಕೃತಿಗೆ ರಾಜ್ಯ ಕಸಾಪದ 2009ನೇ ಸಾಲಿನ ಕುಂಬಾಸ ಪ್ರಶಸ್ತಿ ದೊರಕಿದೆ. 2011ನೇ ಸಾಲಿನ ತುಮಕೂರು ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ ದೊರೆತಿದೆ.

ಪ್ರಸಾದ್ ಪತ್ನಿ ಶ್ರೀಮತಿ ರೇಖಾ ಕುಂದಾರು ತರಂಗದಲ್ಲಿ ಉಪಸಂಪಾದಕರಾಗಿ ಕೆಲಸ ಮಾಡಿದ್ದಾರೆ. ಕಾವ್ಯ ಕ್ಷೇತ್ರದಲ್ಲಿ ಕೆಲಸ ಮಾಡಿರುವ ಅವರ ‘ಹಕ್ಕಿ ಹೆಜ್ಜೆ’ ಕವನ ಸಂಕಲನ ಪ್ರಕಟಗೊಂಡಿದೆ. ಶರಧಿ, ನಿಶಿತಾ ಈ ದಂಪತಿಯ  ಮಕ್ಕಳು.

ವರ್ಗ : ಕನ್ನಡ ಚುಟುಕು

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಹಾಸ್ಯಸಾಹಿತ್ಯ
ವರ್ಗ:ಸಾಹಿತಿಗಳು
ವರ್ಗ:ಹಾಸ್ಯ ಸಾಹಿತಿಗಳು
ಸಿದ್ದಲಿಂಗಯ್ಯ (ಕವಿ)

**ಸಿದ್ದಲಿಂಗಯ್ಯ**ನವರು (*೩ ಫೆಬ್ರವರಿ ೧೯೫೪ - ೧೧ ಜೂನ್ ೨೦೨೧*) ಕನ್ನಡದ ಲೇಖಕರಲ್ಲೊಬ್ಬರು. 'ಬಂಡಾಯ ಸಾಹಿತಿ', 'ದಲಿತ ಕವಿ' ಎಂದೇ ಪ್ರಸಿದ್ಧರಾದ ಸಿದ್ಧಲಿಂಗಯ್ಯನವರು ದಲಿತ ಹೋರಾಟ ಮತ್ತು ಸಾಮಾಜಿಕ ಸಮಾನತೆಗಾಗಿ ಕಾವ್ಯ ಸಾಹಿತ್ಯಗಳನ್ನು ರಚಿಸಿದವರು. ಕಾವ್ಯ, ನಾಟಕ, ಪ್ರಬಂಧ, ವಿಮರ್ಶೆ, ಸಂಶೋಧನೆ, ಆತ್ಮಕಥನ ಮುಂತಾದ ಪ್ರಕಾರಗಳಲ್ಲಿ ಸಾಹಿತ್ಯ ರಚನೆ ಮಾಡಿದವರು. ಎರಡು ಬಾರಿ ಕರ್ನಾಟಕ ವಿಧಾನಪರಿಷತ್ತಿನ ಸದಸ್ಯರಾಗಿದ್ದರು. 

## ಜನನ, ಜೀವನ
ಸಿದ್ಧಲಿಂಗಯ್ಯನವರು ರಾಮನಗರ ಜಿಲ್ಲೆ(ಆಗಿನ ಬೆಂಗಳೂರು ಗ್ರಾಮಾಂತರ ಜಿಲ್ಲೆ)ಯ ಮಾಗಡಿ ತಾಲ್ಲೂಕಿನ ಮಂಚನಬೆಲೆ ಗ್ರಾಮದಲ್ಲಿ ೧೯೫೪ರಲ್ಲಿ ಜನಿಸಿದರು. ತಂದೆ ದೇವಯ್ಯ, ತಾಯಿ ಶ್ರೀಮತಿ ವೆಂಕಮ್ಮ. 

ಮಲ್ಲೇಶ್ವರದ ಸರ್ಕಾರಿ ಪ್ರೌಢಶಾಲೆ ಇವರ ವಿದ್ಯಾಕೇಂದ್ರವಾಗಿತ್ತು. ಆ ವೇಳೆಗಾಗಲೇ ಕವಿತೆ ಬರೆವ ಅಭ್ಯಾಸ ಇವರಿಗಿತ್ತು. ವಿದ್ಯಾರ್ಥಿ ದೆಸೆಯಲ್ಲಿಯೇ ಇವರು ಉತ್ತಮ ಭಾಷಣಕಾರರಾಗಿದ್ದರು. ಅಂಬೇಡ್ಕರ್, ಪೆರಿಯಾರ್, ವಸುದೇವಭೂಪಾಲ, ಲೋಹಿಯಾ ಮುಂತಾದವರ ವಿಚಾರಧಾರೆಗಳಿಂದ ಆಕರ್ಷಿತರಾಗಿದ್ದರು.

ಸಿದ್ದಲಿಂಗಯ್ಯನವರಿಗೆ ಹಾಸ್ಯ ಪ್ರಜ್ಞೆ ಇತ್ತು.

ʼಗ್ರಾಮ ದೇವತೆಗಳುʼ ಅವರ ಪಿಎಚ್.ಡಿ. ಮಹಾಪ್ರಬಂಧ. ʼಊರು ಕೇರಿʼ ಅವರ ಆತ್ಮಕತೆ. "ಇಕ್ರಲಾ ವದೀರ್ಲಾ", "ದಲಿತರು ಬರುವರು ದಾರಿ ಬಿಡಿ" ಮುಂತಾದ ಹೋರಾಟದ ಗೀತೆಗಳಲ್ಲದೆ "ಆ ಬೆಟ್ಟದಲ್ಲಿ ಬೆಳದಿಂಗಳಲ್ಲಿ" ಅಂತಹ ಭಾವಗೀತೆಗಳನ್ನೂ, "ಯಾರಿಗೆ ಬಂತು ಎಲ್ಲಿಗೆ ಬಂತು ನಲವತ್ತೇಳರ ಸ್ವಾತಂತ್ರ್ಯ" ಅಂತಹ ಚಿತ್ರಗೀತೆಗಳನ್ನೂ ಬರೆದಿದ್ದಾರೆ.

ಸಿದ್ಧಲಿಂಗಯ್ಯನವರು ಎರಡು ಬಾರಿ ಕರ್ನಾಟಕ ವಿಧಾನ ಪರಿಷತ್ತಿನ ಸದಸ್ಯರಾಗಿದ್ದುದಲ್ಲದೆ, ಕನ್ನಡ ಅಭಿವೃದ್ಧಿ ಪ್ರಾಧಿಕಾರದ ಅಧ್ಯಕ್ಷರೂ, ಕನ್ನಡ ಪುಸ್ತಕ ಪ್ರಾಧಿಕಾರದ ಅಧ್ಯಕ್ಷರೂ ಆಗಿದ್ದರು. ಶ್ರವಣಬೆಳಗೊಳದಲ್ಲಿ ನಡೆದ ಅಖಿಲ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ ವಹಿಸಿದ್ದರು.

## ಕೃತಿಗಳು
### ಪಿಎಚ್.ಡಿ. ಸಂಶೋಧನಾ ಪ್ರಬಂಧ
* ಗ್ರಾಮ ದೇವತೆಗಳು, ೧೯೯೭

### ಕವನ ಸಂಕಲನಗಳು
# ಹೊಲೆ ಮಾದಿಗರ ಹಾಡು, ೧೯೭೫
# ಮೆರವಣಿಗೆ, ೨೦೦೦
# ಸಾವಿರಾರು ನದಿಗಳು, ೧೯೭೯
# ಕಪ್ಪು ಕಾಡಿನ ಹಾಡು, ೧೯೮೩
# ಆಯ್ದ ಕವಿತೆಗಳು, ೧೯೯೭
# ಅಲ್ಲೆ ಕುಂತವರೆ
# ನನ್ನ ಜನಗಳು ಮತ್ತು ಇತರ ಕವಿತೆಗಳು, ೨೦೦೫ 
ಮುಂತಾದ ಅನೇಕವುಗಳನ್ನು ರಚಿಸಿದ್ದಾರೆ

### ವಿಮರ್ಶನಾ ಕೃತಿಗಳು
# ಹಕ್ಕಿ ನೋಟ, ೧೯೯೧

# ರಸಗಳಿಗೆಗಳು
# ಎಡಬಲ
# ಉರಿಕಂಡಾಯ, ೨೦೦೯

### ಲೇಖನಗಳ ಸಂಕಲನ
# ಅವತಾರಗಳು, ೧೯೯೧ 
# ಜನಸಂಸ್ಕೃತಿ, ೨೦೦೭

### ಭಾಷಣಗಳ ಸಂಕಲನ 
#ಸದನದಲ್ಲಿ ಸಿದ್ದಲಿಂಗಯ್ಯ ಭಾಗ -೧, ೧೯೯೬
# ಸದನದಲ್ಲಿ ಸಿದ್ದಲಿಂಗಯ್ಯ ಭಾಗ -೨, ೨೦೦೪

### ನಾಟಕಗಳು
# ಏಕಲವ್ಯ, ೧೯೮೬
# ನೆಲಸಮ, ೧೯೮೦
# ಪಂಚಮ, ೧೯೮೦

### ಆತ್ಮಕಥೆ
# ಊರುಕೇರಿ- ಭಾಗ-೧, ೧೯೯೭
# ಊರುಕೇರಿ- ಭಾಗ-೨, ೨೦೦೬

### ಸಂಪಾದಿತ ಕೃತಿಗಳು 
# ಸಮಕಾಲೀನ ಕನ್ನಡ ಕವಿತೆ ಭಾಗ-೩,೪ (ಇತರರೊಂದಿಗೆ), ೨೦೦೩

## ಗೌರವ, ಪ್ರಶಸ್ತಿಗಳು
# ಉತ್ತಮ ಚಲನಚಿತ್ರಗೀತ ರಚನೆಗಾಗಿ ಕರ್ನಾಟಕ ಸರ್ಕಾರ ಪ್ರಶಸ್ತಿ-೧೯೮೪
# ರಾಜ್ಯೋತ್ಸವ ಪ್ರಶಸ್ತಿ -ಕರ್ನಾಟಕ ಸರ್ಕಾರ-೧೯೮೬
# ಡಾ.ಅಂಬೇಡ್ಕರ್ ಶತಮಾನೋತ್ಸವ ವಿಶೇಷ ಪ್ರಶಸ್ತಿ -೧೯೯೨
# ಕರ್ನಾಟಕ ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿ -೧೯೯೬
# ಜಾನಪದ ತಜ್ಞ ಪ್ರಶಸ್ತಿ -೨೦೦೧ 
# ಸಂದೇಶ್ ಪ್ರಶಸ್ತಿ -೨೦೦೧
# ಡಾ. ಅಂಬೇಡ್ಕರ್ ಪ್ರಶಸ್ತಿ -೨೦೦೨
# ಸತ್ಯಕಾಮ ಪ್ರತಿಷ್ಠಾನ  ಪ್ರಶಸ್ತಿ -೨೦೦೨
# ಬಾಬುಜಗಜೀವನರಾಮ್ ಪ್ರಶಸ್ತಿ -೨೦೦೫
# ನಾಡೋಜ ಪ್ರಶಸ್ತಿ -೨೦೦೭
# ಪ್ರೆಸಿಡೆನ್ಸಿ ಇನ್ಷಿಟ್ಯೂಷನ್ ಪ್ರಶಸ್ತಿ -೨೦೧೨
# ಆಳ್ವಾಸ್ ನುಡಿಸಿರಿ ಪ್ರಶಸ್ತಿ -೨೦೧೨
# ನೃಪತುಂಗ ಪ್ರಶಸ್ತಿ -೨೦೧೮
# ಪಂಪ ಪ್ರಶಸ್ತಿ - ೨೦೧೯
# ಪದ್ಮಶ್ರೀ ಪ್ರಶಸ್ತಿ -೨೦೨೨

## ಸದಸ್ಯತ್ವ, ಅಧ್ಯಕ್ಷತೆ 
# ಎರಡು ಬಾರಿ ಕರ್ನಾಟಕ ರಾಜ್ಯ ವಿಧಾನ ಪರಿಷತ್ ಸದಸ್ಯರಾಗಿದ್ದರು.
# ಶ್ರವಣಬೆಳಗೊಳದಲ್ಲಿ ನಡೆದ ೮೧ನೇ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ ವಹಿಸಿದ್ದರು.
# ಕನ್ನಡ ಅಭಿವೃದ್ಧಿ ಪ್ರಾಧಿಕಾರದ ಅಧ್ಯಕ್ಷರು
# ಕನ್ನಡ ಪುಸ್ತಕ ಪ್ರಾಧಿಕಾರದ ಅಧ್ಯಕ್ಷರು

## ನಿಧನ
ಸಿದ್ದಲಿಂಗಯ್ಯ ಅವರು ೧೧ ಜೂನ್ ೨೦೨೧ರ ಶುಕ್ರವಾರದಂದು ಬೆಂಗಳೂರಿನಲ್ಲಿ ನಿಧನರಾದರು. ಕೊರೋನಾ ಸೋಂಕಿನಿಂದ ಚೇತರಿಸಿಕೊಂಡಿದ್ದ ಅವರು ಕೊರೋನೋತ್ತರ ಆರೋಗ್ಯ ಸಮಸ್ಯೆಗಳಿಂದ ಬಳಲುತ್ತಿದ್ದರು. ಅವರಿಗೆ ೬೭ ವರ್ಷ ವಯಸ್ಸಾಗಿತ್ತು 

## ಉಲ್ಲೇಖಗಳು 
ವರ್ಗ:ಕನ್ನಡ ಸಾಹಿತ್ಯ ಸಮ್ಮೇಳನ
ವರ್ಗ:ಕನ್ನಡ ಸಾಹಿತ್ಯ
ಸಿದ್ಧಲಿಂಗಯ್ಯ(ಡಾ.ಸಿದ್ಧಲಿಂಗಯ್ಯ)
ವರ್ಗ:೨೦೨೧ ನಿಧನ
ವರ್ಗ:೧೯೫೪ ಜನನ
ಬಿಂಡಿಗನವಿಲೆ ಭಗವಾನ್

**ಬಿಂಡಿಗನವಿಲೆ ಭಗವಾನ್** ಇವರು ಕನ್ನಡದ ಜನಪ್ರಿಯ ಹಾಸ್ಯಸಾಹಿತಿಗಳು. ಇವರ ಹಾಸ್ಯಲೇಖನಗಳು ಕನ್ನಡದ ನಿಯತಕಾಲಿಕೆಗಳಲ್ಲಿ ಪ್ರಕಟವಾಗುತ್ತಿವೆ.
ವೃತ್ತಿಯಲ್ಲಿ  ಗಣಿತ ಉಪನ್ಯಾಸಕರಾಗಿ ವಿದ್ಯಾರ್ಥಿದೆಸೆಯಿಂದಲೂ ಹಾಸ್ಯ ಮತ್ತು ವಿಜ್ಞಾನ ಲೇಖನಗಳನ್ನು ಬರೆಯುತ್ತಿದ್ದಾರೆ. ಇವರ ಕೃತಿಗಳು-
#. ಒಗ್ಗರಣೆ
#. ನಗೆಪಲ್ಲವ.
#. ಆಜೂಬಾಜು.
#. ನಗೆನವಿರು : ''೨೦೧೦ ರ ಸಾಲಿನ 'ಸ್ನೇಹ ಸೇತು' ಪ್ರಶಸ್ತಿ  ಪ್ರದಾನವಾಗಿದೆ.''
#.  ನಿಮಗೆ ಗೊತ್ತೆ?
#.  ವಿಜ್ಞಾನ ರಶ್ಮಿ
#. ಮಗು, ಓದಿ ತಿಳಿ
#. ಅಧ್ಯಾಪಕನಾಗಿ ನಾಲ್ಕು ದಶಕ

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಹಾಸ್ಯಸಾಹಿತ್ಯ
ಬಿಂಡಿಗನವಿಲೆ ಭಗವಾನ್
ಬಿಂಡಿಗನವಿಲೆ ಭಗವಾನ್
ವಿಜಯಾ ಸುಬ್ಬರಾಜ್

**ವಿಜಯಾ ಸುಬ್ಬರಾಜ್** ಕನ್ನಡದ ಹೊಸ ಪೀಳಿಗೆಯ ಲೇಖಕಿ.

ಇವರ ನಾಟಕ ಸಂಕಲನ:

* ಪಾಂಚಾಲಿ ಮತ್ತು ಇತರ ನಾಟಕಗಳು

ವರ್ಗ:ಕನ್ನಡ ಸಾಹಿತ್ಯ
ವಿಜಯಾ ಸುಬ್ಬರಾಜ್
ವಿಜಯಾ ಸುಬ್ಬರಾಜ್
ಎಚ್.ಬಿ.ಚಂಪಕಮಾಲಾ

ಜನಪ್ರಿಯ ಲೇಖಕಿ **ಎಚ್.ಬಿ.ಚಂಪಕಮಾಲಾ** ಅವರ ಕೆಲವು ಕಾದಂಬರಿಗಳು:
* ಗೃಹದೇವತೆ
* ಎಲ್ಲಾ ಅವನ ಚಿತ್ತ

ವರ್ಗ:ಕನ್ನಡ ಸಾಹಿತ್ಯ
ಎಚ್.ಬಿ.ಚಂಪಕಮಾಲಾ
ಎಚ್.ಬಿ.ಚಂಪಕಮಾಲಾ
ಎಸ್.ಎನ್.ಶಿವಸ್ವಾಮಿ

ಕನ್ನಡದ ನಾಟಕಕಾರ ಹಾಗು ಹಾಸ್ಯಲೇಖಕ **ಎಸ್.ಎನ್.ಶಿವಸ್ವಾಮಿ** ಇವರು *ಕೊರವಂಜಿ*ಯಿಂದ ಹಿಡಿದು 
*ಅಪರಂಜಿ*ಯವರೆಗೆ ಆರು ದಶಕಗಳ ದೀರ್ಘಕಾಲದವರೆಗೆ ಕನ್ನಡಿಗರಿಗೆ ಹಾಸ್ಯದ ರುಚಿ ನೀಡಿದ್ದಾರೆ. ಈ ಅವಧಿಯಲ್ಲಿ ಕನ್ನಡದ ಎಲ್ಲ ಪ್ರಮುಖ ಪತ್ರಿಕೆಗಳಲ್ಲಿಯೂ ಇವರ ಲಘುಲೇಖನಗಳು ಪ್ರಕಟವಾಗಿವೆ.

## ಕೃತಿಗಳು
### ನಾಟಕ
* ಶಬ್ದಬ್ರಹ್ಮನ ಶಿರ ಹೋಯಿತ್ತು
* ವಾರಿಧಿ ನಿನಗಿದೊ ವಂದನೆ

### ಹಾಸ್ಯ ಸಂಕಲನ
* ಹಾಸ್ಯಾವತಾರ
* ಜಾತ್ರೆಯಲ್ಲಿ ಜಾಗರಣೆ
* ಬೂಸಾದಹನ

## ಪುರಸ್ಕಾರ
ದೀರ್ಘಕಾಲೀನ ಅವಿರತ ಹಾಸ್ಯಬರಹಗಳಿಗಾಗಿ ೧೯೯೮ನೆಯ ಇಸವಿಯ ಪಡುಕೋಣೆ ರಮಾನಂದ ಪ್ರಶಸ್ತಿ ಇವರಿಗೆ ಲಭಿಸಿದೆ.

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಹಾಸ್ಯಸಾಹಿತ್ಯ
ಎಸ್.ಎನ್.ಶಿವಸ್ವಾಮಿ
ಎಸ್.ಎನ್.ಶಿವಸ್ವಾಮಿ
ಮುದ್ರಾಮಂಜೂಷ

-->

**ಮುದ್ರಾಮಂಜೂಷ**                 ಕೆಂಪುನಾರಾಯಣನು ಬರೆದ ಕೃತಿ.ಇದು ನಡುಗನ್ನಡದಲ್ಲಿದೆ. ಮುದ್ರಾರಾಕ್ಷಸ, ಮುದ್ರಾಮಂಜೂಷ, ಚಂದ್ರಗುಪ್ತಚಾಣಕ್ಯರಚರಿತ್ರೆ-ಎಂದು ಬೇರೆ ಬೇರೆ ಹೆಸರುಗಳುಳ್ಳ  ವಿಶಾಕದತ್ತ ರಚಿಸಿದ ಮುದ್ರಾರಾಕ್ಷಸ ಸಂಸ್ಕೃತ ನಾಟಕದ ಅನುವಾದವೇ ಈ ಗ್ರಂಥ. ಚಂದ್ರಗುಪ್ತ ಮೌರ್ಯನಿಗೆ ಮಗಧ ರಾಜ್ಯವನ್ನು ಗುಪ್ತಸಂಧಾನದಿಂದ ಚಾಣಕ್ಯನು ಸಂಪಾದಿಸಿಕೊಟ್ಟದ್ದು ಇದರ ಕಥಾವಸ್ತು. ಚಾಣಕ್ಯನು ನವನಂದರನ್ನು ಸೋಲಿಸಿ,ಅವರ ಮಂತ್ರಿಯಾಗಿದ್ದ ರಾಕ್ಷಸನು ಹೂಡಿದ ತಂತ್ರಗಳೆಲ್ಲವನ್ನೂ ಭಂಗಗೊಳಿಸಿ, ಕಡೆಗೆ ಆ ರಾಕ್ಷಸನನ್ನೇ ಚಂದ್ರಗುಪ್ತನ ಮಂತ್ರಿಯಾಗಿ ನೇಮಕ ಮಾಡಿ ತಪಸ್ಸಿಗೆ ತೆರಳುವುದನ್ನು ಸೊಗಸಾಗಿ ಚಿತ್ರಿಸಲಾಗಿದೆ.

ಈ ಗ್ರಂಥದ ಕರ್ತೃ ಕೆಂಪುನಾರಾಯಣ ಮುಮ್ಮಡಿ ಕೃಷ್ಣರಾಜಾ ಒಡೆಯರ್ ಆಸ್ಥಾನದಲ್ಲಿದ್ದರು.  ಅವರು ಈ ಗ್ರಂಥವವನ್ನು ೧೮೨೩ರಲ್ಲಿ ಈದನ್ನು ಆಧುನಿಕ ಕನ್ನಡ ಸಾಹಿತ್ಯದ ಮೊತ್ತ ಮೊದಲ  ಕೃತಿ ಎಂದರು ತಪ್ಪಾಗಲಾರದು.  ಈ ಕೃತಿಯನ್ನು ಸಂಪಾದಿಸಿ, ತಿದ್ದಿ ೧೮೭೩ರಲ್ಲಿ ರೆವರೆಂಡ್ ಜೆ. ಸ್ಟೀವನ್‌ಸನ್‌ರವರು ಮುದ್ರಿಸಿದ್ದಾರೆ. ಇದನ್ನು ಮೈಸೂರಿನ ವೆಸ್ಲೆ  ಪ್ರೆಸ್ ಮುದ್ರಿಸಿತ್ತು.

ವರ್ಗ:ಕನ್ನಡ ಸಾಹಿತ್ಯ ಕೃತಿಗಳು
ಪ್ರತಿಭಾ ನಂದಕುಮಾರ್

ಕವಯಿತ್ರಿ **ಪ್ರತಿಭಾ ನಂದಕುಮಾರ್** ಕನ್ನಡದ ಹೊಸ ಪೀಳಿಗೆಯ ಲೇಖಕಿ.ಕವಯಿತ್ರಿ, ಪತ್ರಕರ್ತೆ, ಅಂಕಣಕಾರ್ತಿ ಹಾಗೂ ಸ್ತ್ರೀವಾದಿಯಾಗಿ ಗುರುತಿಸಿಕೊಂಡಿದ್ದಾರೆ.

ಮೂಲತಃ ಬೆಂಗಳೂರಿನವರಾದ ಪ್ರತಿಭಾ ಅವರು ವಿ.ಎಸ್.‌ ರಾಮಚಂದ್ರರಾವ್‌ ಹಾಗೂ ಯಮುನಾಬಾಯಿ ದಂಪತಿಗಳಿಗೆ ೧೯೫೫ ಡಿಸೆಂಬರ್‌ ೨೫ರಂದು ಜನಿಸಿದರು. ತಮ್ಮ ಬಾಲ್ಯದ ದಿನಗಳನ್ನು ಬೆಂಗಳೂರು ಮತ್ತು ಮೈಸೂರಿನಲ್ಲಿ ಕಳೆದಿರುವ ಪ್ರತಿಭಾ ಅವರು ಮದ್ರಾಸ್‌ ವಿಶ್ವವಿದ್ಯಾಲಯದಿಂದ ಎಂ.ಎ. ಮತ್ತು ಎಂ.ಫಿಲ್.‌ ಪದವಿಗಳನ್ನು ಪಡೆದಿದ್ದಾರೆ. 

ಎನ್.ಜಿ.ಇ.‍ಎಫ್.ನಲ್ಲಿ ಭಾಷಾಂತರಕಾರರಾಗಿ ಸೇವೆ ಸಲ್ಲಿಸಿರುವ ಪ್ರತಿಭಾ ಅವರು ಅನಂತರ ʼಇಂಡಿಯನ್‌ ಎಕ್ಸ್‌ಪ್ರೆಸ್‌ʼ, ʼಡೆಕ್ಕನ್‌ ಹೆರಾಲ್ಡ್‌ʼ, ʼಬೆಂಗಳೂರು ಮಿರರ್‌ʼ ಮತ್ತು ʼಅಗ್ನಿʼ ಪತ್ರಿಕೆಗಳಲ್ಲಿ ಪತ್ರಕರ್ತೆಯಾಗಿ ಕಾರ್ಯನಿರ್ವಹಿಸಿದ್ದಾರೆ. ಸಿನಿಮಾರಂಗದಲ್ಲಿಯೂ ಸಹಾಯಕ ನಿರ್ದೇಶಕಿಯಾಗಿ ಕಾರ್ಯನಿರ್ವಹಿಸಿದ್ದಾರೆ. 

ಸದ್ಯ ಪತಿ ನಂದಕುಮಾರ್‌ ಹಾಗೂ ಮಕ್ಕಳಾದ ಅಭಿರಾಮ್‌ ಮತ್ತು ಭಾಮಿನಿ ಜೊತೆ ಬೆಂಗಳೂರಿನಲ್ಲಿ ವಾಸವಾಗಿದ್ದಾರೆ.

## ಸಾಹಿತ್ಯ ಕೃಷಿ 
ವೈಯಕ್ತಿಕ ಮತ್ತು ವೃತ್ತಿ ಬದುಕುಗಳೆರಡರಲ್ಲೂ ನಿರಂತರ ಸಾಹಸ ಮತ್ತು ಪ್ರಯೋಗಗಳನ್ನು ನಡೆಸಿರುವ ಪ್ರತಿಭಾ ಅವರು ಕಾವ್ಯಧರ್ಮವನ್ನೇ ತಮ್ಮ ಮನೋಧರ್ಮವಾಗಿಸಿಕೊಂಡಿರುವ ಕವಿ. ಉತ್ಕಟವಾಗಿ ಜೀವಿಸುವುದೇ ಬದುಕಿನ ಪರಮಸತ್ಯವನ್ನು ತಿಳಿಯಲು ಇರುವ ಏಕೈಕ ದಾರಿ ಎಂದು ನಂಬಿರುವ ಪ್ರತಿಭಾ ಅದೇ ಉತ್ಕಟತೆಯನ್ನು ತಮ್ಮ ಕಾವ್ಯದಲ್ಲೂ ಕಾಯ್ದುಕೊಂಡಿದ್ದಾರೆ.

### ಕವನ ಸಂಕಲನಗಳು 
# ನಾವು ಹುಡುಗಿಯರೇ ಹೀಗೆ (೧೯೭೯)
# ರಸ್ತೆಯಂಚಿನ ಗಾಡಿ
# ಅವರು ಪುರಾವೆಗಳನ್ನು ಕೇಳುತ್ತಾರೆ.
# ಕವಡೆಯಾಟ
# ಈತನಕ
# ಆಹಾ ಪುರುಷಾಕಾರಂ
# ಮುನ್ನುಡಿ ಬೆನ್ನುಡಿಗಳ ನಡುವೆ
# ಕೌಫಿಹೌಸ್
# ಮುದುಕಿಯರಿಗಿದು ಕಾಲವಲ್ಲ
# ಕೌಬಾಯ್ಸ್‌ ಮತ್ತು ಕಾಮ ಪುರಾಣ
# ಅವನ ಮುಖ ಮರೆತುಹೋಗಿದೆ
# ಪ್ರತಿಭಾ ನಂದಕುಮಾರ್‌ ಅವರ ಆಯ್ದ ಕವಿತೆಗಳು
# ಪ್ರತಿಭಾ ಕಾವ್ಯ (ಇಲ್ಲಿಯವರೆಗಿನ ಕವಿತೆಗಳು)

### ಕಥಾಸಂಕಲನ 
# ಯಾನ (೧೯೯೭)

### ಲೇಖನ ಸಂಗ್ರಹ 
# ನಿಮ್ಮಿ ಕಾಲಂ (ಅಂಕಣ ಬರಹ) (೨೦೦೦)
# ಮಿರ್ಚಿ ಮಸಾಲ (೨೦೦೧)

### ಅನುವಾದಗಳು 
# ಒಂದು ಹಿಡಿ ಸೂರ್ಯ ಮತ್ತು ಇತರ ಕವನಗಳು
# ಸೂರ್ಯಕಾಂತಿ (ಅನವಾದಿತ ಡೋಗ್ರಿ ಕವನಗಳು)
# ಆಕ್ರಮಣ (ಅನುವಾದಿತ ಕತೆಗಳು) (೧೯೯೭)
# ಶಿವಗಾಮಿ ಕಥೆ (ಸಂಪುಟ ೧)

### ಆತ್ಮ ಕಥನ 
* ಅನುದಿನದ ಅಂತರಗಂಗೆ                              

## ಪ್ರಶಸ್ತಿಗಳು 
# ಡಾ. ಶಿವರಾಮ ಕಾರಂತ ಪ್ರಶಸ್ತಿ (೧೯೯೬)
# ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ (೧೯೯೮)
# ಮಹಾದೇವಿ ವರ್ಮಾ ಕಾವ್ಯ ಸಮ್ಮಾನ್‌ (೨೦೦೩)
# ಹೂಗಾರ್‌ ಸ್ಮಾರಕ ಪ್ರಶಸ್ತಿ (೨೦೦೬)
# ಮುದ್ದಣ ಕಾವ್ಯ ಪ್ರಶಸ್ತಿ
# ಪುತಿನ ಕಾವ್ಯ ಪ್ರಶಸ್ತಿ

## ಉಲ್ಲೇಖಗಳು
                        
                          
                              

                          ವರ್ಗ:ಕನ್ನಡ ಸಾಹಿತ್ಯ
ಪ್ರತಿಭಾ ನಂದಕುಮಾರ್
ಪ್ರತಿಭಾ ನಂದಕುಮಾರ್
ಮಂದಾಕಿನಿ ಪುರೋಹಿತ

**ಡಾ|ಮಂದಾಕಿನಿ ಪುರೋಹಿತ** ಇವರು ೧೯೫೮ ಜುಲೈ ೨೦ರಂದು ಧಾರವಾಡದಲ್ಲಿ ಜನಿಸಿದರು. ಇವರ ತಾಯಿ ವನಜಾಕ್ಷಿ ; ತಂದೆ ಅನಂತರಾವ್. 

## ಶಿಕ್ಷಣ
ಮಂದಾಕಿನಿಯವರ ಪ್ರಾಥಮಿಕ ಶಿಕ್ಷಣ ನಾಲ್ಕನೆಯ ತರಗತಿಯವರೆಗೆ ಧಾರವಾಡದಲ್ಲಿಯೆ ನಡೆಯಿತು. ಬಳಿಕ ಏಳನೆಯ ತರಗತಿಯವರೆಗೆ ಇವರು ತಮ್ಮ  ಮೂಲ ಊರಾದ ಕುಮಾರವ್ಯಾಸನ ಕೋಳಿವಾಡದಲ್ಲಿ ಶಿಕ್ಷಣ ಪಡೆದರು. ಮಾಧ್ಯಮಿಕ ಶಿಕ್ಷಣ ಧಾರವಾಡದ ಕೆ.ಇ. ಬೋರ್ಡ್ಸ ಮಾಧ್ಯಮಿಕ ಶಾಲೆಯಲ್ಲಿ ಹಾಗು ಪದವಿ ವಿದ್ಯಾಭ್ಯಾಸ ಜೆ.ಎಸ್.ಎಸ್. ಕಾಲೇಜಿನಲ್ಲಿ ಜರುಗಿದವು. ಕರ್ನಾಟಕ ವಿಶ್ವವಿದ್ಯಾಲಯದಿಂದ ಸ್ನಾತಕೋತ್ತರ ಪದವಿಯನ್ನು ಹಾಗು ೧೯೮೬ರಲ್ಲಿ ಡಾಕ್ಟರೇಟ್ ಪದವಿಯನ್ನು ಪಡೆದರು. ೧೯೮೭ರಲ್ಲಿ ಶಾಸನಶಾಸ್ತ್ರದಲ್ಲಿ ಡಿಪ್ಲೋಮಾವನ್ನು ಪ್ರಥಮಸ್ಥಾನದೊಂದಿಗೆ ಪಡೆದರು.

## ವೃತ್ತಿ
ಡಾ|ಮಂದಾಕಿನಿ ಪುರೋಹಿತ ಇವರು ಧಾರವಾಡದ ಶ್ರೀ ಸತ್ಯ ಸಾಯಿಬಾಬಾ ಗೃಹವಿಜ್ಞಾನ ವಿದ್ಯಾಲಯದಲ್ಲಿ ಪ್ರಾಧ್ಯಾಪಕರಾಗಿದ್ದಾರೆ.

## ಸಾಹಿತ್ಯ
* ಚಂದ್ರಕ್ಕನ ಹಾಡುಗಳು (ಸಂಪ್ರದಾಯದ ಹಾಡುಗಳು)
* ಮಂದಾರ (ವರದರಾಜ ಹುಯಿಲಗೋಳರ ಅಭಿನಂದನ ಗ್ರಂಥದ ಸಹಸಂಪಾದನೆ)
* ಎಂ.ಕೆ.ಇಂದಿರಾ ಸಮಗ್ರ ಅಧ್ಯಯನ 
* ಸಾಹಿತ್ಯ ಬಿಲ್ವ (ವಿಮರ್ಶೆ)
* ಇಂಚರ (ಪಂಡಿತ ವೆಂಕಟೇಶ ಗೋಡಖಿಂಡಿಯವರ ಜೀವನ)
* ತುಳುನಾಡಿನಲ್ಲಿ ಜಾನಪದ ಅಧ್ಯಯನ

## ಪ್ರಶಸ್ತಿ
* ಬೆಂಗಳೂರಿನ ಅತ್ತಿಮಬ್ಬೆ ಪ್ರತಿಷ್ಠಾನದ ಸಾಹಿತ್ಯ ಪ್ರಶಸ್ತಿ

ವರ್ಗ:ಕನ್ನಡ ಸಾಹಿತ್ಯ 
ಮಂದಾಕಿನಿ ಪುರೋಹಿತ 
ಮಂದಾಕಿನಿ ಪುರೋಹಿತ
ಲತಾ ಗುತ್ತಿ

**ಲತಾ ಗುತ್ತಿ** ಕನ್ನಡದ ಹೊಸ ಪೀಳಿಗೆಯ ಲೇಖಕಿ. ಸದ್ಯ ಬೆಂಗಳೂರಿನಲ್ಲಿ ವಾಸವಾಗಿದ್ದಾರೆ.

ಅವರ ಕೃತಿ ಮತ್ತು ಪ್ರಶಸ್ತಿಗಳ ಪಟ್ಟಿ:

* ಕಾವ್ಯ
೧.ವರ್ತಮಾನ - ೧೯೮೦
ರಾಜ್ಯ ಸರಕಾರದ ಯುವ ಕವಿ ಬಹುಮಾನ

೨.ಗಾಂಜಾಡಾಲಿ - ೧೯೯೮
 ಕನ್ನಡ ಸಾಹಿತ್ಯ ಪರಿಷತ್ತಿನ ’ರತ್ನಾಕರವರ್ಣಿ ಮುದ್ದಣ ಕಾವ್ಯ ಪ್ರಶಸ್ತಿ’
 ಗೊರೂರು ಸಾಹಿತ್ಯ ಪ್ರಶಸ್ತಿ
 ಅತ್ತಿಮಬ್ಬೆ ಸಾಹಿತ್ಯ ಪ್ರಶಸ್ತಿ

೩.ಬೆಳ್ಳಿಹೂವು - ೨೦೦೦
ಚುಟುಕು ಭೂಷಣ ಪ್ರಶಸ್ತಿ (ಮೈಸೂರು)

೪.ಸೂಜಿಗಲ್ಲು - ೨೦೦೨
ಕನ್ನಡ ಸಾಹಿತ್ಯ ಪರಿಷತ್ತಿನ ’ನೀಲಗಂಗಾ ದತ್ತಿ ಪ್ರಶಸ್ತಿ’
ಬೆಳಗಾವಿ ಜಿಲ್ಲಾ ಸಾಹಿತ್ಯ ಪ್ರತಿಷ್ಠಾನದ ಪ್ರಶಸ್ತಿ

೫.ಇರುವಿಕೆ - ೨೦೦೭
ಕನ್ನಡ ಅಭಿವೃದ್ಧಿ ಬಳಗದಿಂದ ಸುವರ್ಣ ಕವಿಯತ್ರಿ ಪ್ರಶಸ್ತಿ

೬.ಆಕಾಶ ಗೀತೆಗಳು - ೨೦೧೧

೭.ಭೂಮಿ ಬಾನಿನ ನಡುವೆ - ೨೦೧೦ ಸಮಗ್ರ ಕಾವ್ಯ

* ಪ್ರವಾಸ

೧.ಯುರೋನಾಡಿನಲ್ಲಿ - ೧೯೯೩, ೨೦೦೯
 ಕನ್ನಡ ಸಾಹಿತ್ಯ ಪರಿಷತ್ತಿನ ಅಂತರ್ರಾಷ್ಟ್ರೀಯ ಮಹಿಳಾ ವರ್ಷದ ಪ್ರಶಸ್ತಿ

೨.ನಾ ಕಂಡಂತೆ ಅರೇಬಿಯಾ ೧೯೯೫, ೧೯೯೭
ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ
ಆರ್ಯಭಟ ಪ್ರಶಸ್ತಿ
ರತ್ನಮ್ಮ ಹೆಗ್ಗಡೆ ಪ್ರಶಸ್ತಿ
ಬಿ.ಎಂ. ಶ್ರೀ ಪ್ರತಿಷ್ಠಾನದ ಪ್ರಶಸ್ತಿ
ವಿಶ್ವೇಶ್ವರಯ್ಯ ಸಾಹಿತ್ಯ ಪ್ರಶಸ್ತಿ
ಗುಲಬರ್ಗಾ ವಿಶ್ವವಿದ್ಯಾಲಯದ ಪದವಿ ತರಗತಿಗಳಿಗೆ ಪಠ್ಯ ಪುಸ್ತಕವಾಗಿದೆ.

* ಸಂಶೋಧನೆ 
೧.“ಪ್ರವಾಸ ಸಾಹಿತ್ಯ ವಿಶ್ವ ಸಂಸ್ಕೃತಿಗಳು” - ೨೦೦೬
ಪಿಎಚ್.ಡಿ. ಮಹಾಪ್ರಬಂಧ (ಕರ್ನಾಟಕ ವಿಶ್ವ ವಿದ್ಯಾಲಯ, ಧಾರವಾಡ)

* ಕಥಾಸಂಕಲನ 
೧.ಕಡಲಾಚೆಯ ಕಥೆಗಳು - ೨೦೦೧
ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ಪ್ರಶಸ್ತಿ
ಗೊರೂರು ಸಾಹಿತ್ಯ ಪ್ರಶಸ್ತಿ

* ಕಾದಂಬರಿ
೧.ಹೆಜ್ಜೆ - ೨೦೦೪
೨.ಕಾಲಾಪಾಣಿ - ೨೦೧೧

* ಸಂಪಾದನೆ
೧.ರಾಷ್ಟ್ರೀಯ ಅಂತರ್ರಾಷ್ಟ್ರೀಯ ದಿನಚರಣೆಗಳು - ೧೯೯೮
೨.ಮಹಿಳಾ ಸಾಹಿತ್ಯ ಚರಿತ್ರೆ (ಸಂಕೀರ್ಣ) - ೨೦೧೧, ವಿಜಾಪೂರ ವಿಶ್ವವಿದ್ಯಾಲಯ ಯೋಜನೆಯಡಿ ಪ್ರಕಟಣೆ
೩.’ಕವಿತೆ - ೨೦೧೦’, ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಕಟಣೆ

* ಅನುವಾದ
೧.ಕವಿತೆ ಉದಯಿಸಿದಾಗ - ೨೦೧೧ ಸಮಕಾಲೀನ ಬಂಗಾಲಿ ಕವಿಯತ್ರಿಯರ ಕವಿತೆಗಳು. ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಕಟಣೆ

* ಬದುಕು ಬರಹ
೧.ಲೀಲಾವತಿ ತೋರಣಗಟ್ಟಿ - ೨೦೦೬

## ಬಾಹ್ಯ ಕೊಂಡಿಗಳು
* ಲತಾಗುತ್ತಿರವರ ಕೃತಿಗಳು ಇಲ್ಲಿ ಪ್ರಕಟಗೊಂಡಿವೆ

ವರ್ಗ:ಕನ್ನಡ ಸಾಹಿತ್ಯ
ಲತಾ ಗುತ್ತಿ
ಲತಾ ಗುತ್ತಿ
ಜಿ. ವಿ. ಕುಲಕರ್ಣಿ

**ಡಾ| ಜಿ.ವಿ.ಕುಲಕರ್ಣಿಯವರು** ಮೂಲತಃ ವಿಜಯಪುರ ಜಿಲ್ಲೆಯ ಡೊಮನಾಳ ಗ್ರಾಮದವರು. ಪ್ರತಿಭಾವಂತ ವಿದ್ಯಾರ್ಥಿಯಾಗಿದ್ದ ಕುಲಕರ್ಣಿಯವರಿಗೆ ಶಾಲಾ-ಕಾಲೇಜಿನ ದಿನಗಳಿಂದಲೂ 'ಮೆರಿಟ್ ಸ್ಕಾಲರ್ಶಿಪ್' ಬರುತ್ತಿತ್ತು. ಮುಂದೆ ಸ್ನಾನಕೋತ್ತರದಲ್ಲೂ 'ಫೆಲೋಶಿಪ್' ದೊರೆಯಿತು. ಧಾರವಾಡದಿಂದ ಕನ್ನಡ ಹಾಗೂ ಸಂಸ್ಕೃತ ಬಿ.ಎ. ಪದವಿಗಳನ್ನು ಗಳಿಸಿದರು. ಕರ್ನಾಟಕ ವಿಶ್ವವಿದ್ಯಾಲಯದಿಂದ ಎಂ.ಎ; ಎಲ್.ಎಲ್.ಬಿ ಪದವಿಗಳನ್ನೂ ಮುಗಿಸಿ ನೇರವಾಗಿ ಮುಂಬಯಿಗೆ ಆಗಮಿಸಿದರು. ಮುಂಬಯಿ ವಿಶ್ವವಿದ್ಯಾಲಯದಿಂದ ಆಂಗ್ಲ ಭಾಷೆಯಲ್ಲಿ ಎಂ.ಎ; 'ಪಿ.ಎಚ್.ಡಿ' ಗಳಿಸಿದರು. ಆಗಿನ ಬೊಂಬಾಯಿನಗರದ ಖಾಲ್ಸಾ ಮತ್ತು ಡಹಣೂಕರ್ ಚೀನಾಯ್ ಕಾಲೇಜುಗಳಲ್ಲಿ ಕನ್ನಡ-ಇಂಗ್ಲೀಷ್ ಪ್ರಾಧ್ಯಾಪಕರಾಗಿ ದುಡಿದು,೧೯೯೭ ರಲ್ಲಿ ಸೇವಾನಿವೃತ್ತರಾದರು. ಡಾ.ಕುಲಕರ್ಣಿಯವರು ಒಳ್ಳೆಯ ಅಂಕಣಕಾರರು ಸಹಿತ. ಮುಂಬಯಿನಿಂದ ಪ್ರಕಟವಾಗುವ ಕರ್ನಾಟಕ ಮಲ್ಲ ದಿನಪತ್ರಿಕೆಯಲ್ಲಿ ಬರೆಯುವ ತಮ್ಮ 'ಜೀವನ ಮತ್ತು ಸಾಹಿತ್ಯ ಅಂಕಣ'ದಲ್ಲಿ ಸಾಹಿತ್ಯ, ಮತ್ತು ಸಂಸ್ಕೃತಿಗಳ ಬಗ್ಗೆಯೂ, ಮತ್ತು ಮುಂಬಯಿ ನಗರಕ್ಕೆ ಹೊಂದಿಕೊಂಡ ಹಲವಾರು ವಿಷಯಗಳನ್ನು ಅದರಲ್ಲಿ ದಾಖಲಿಸುತ್ತಾ ಬಂದಿದ್ದಾರೆ.

## ಜಿ.ವಿ.ಯವರ ವ್ಯಕ್ತಿತ್ವ
ಸಾಹಿತ್ಯದ ಎಲ್ಲ ಪ್ರಕಾರಗಳಲ್ಲೂ ಕೃಷಿ ಮಾಡಿರುವ 'ಜಿವಿ'ಯವರು, 'ಕಾವ್ಯ', 'ಕಥೆ', 'ನಾಟಕ', 'ವಿಮರ್ಶೆ', 'ಯೋಗ', 'ಆರೋಗ್ಯವರ್ಧನೆ', ಮೊದಲಾದ ಹತ್ತು ಹಲವು ವಿಷಯಗಳನ್ನು ತೆಗೆದುಕೊಂಡು, ಕೃತಿಗಳನ್ನು ರಚಿಸಿ, ಪ್ರಕಟಿಸಿದ್ದಾರೆ.
 
### ಸಾಹಿತ್ಯ ಕೃಷಿ
೨೦೦೦ ದಲ್ಲಿ 'ಅಮೆರಿಕೆಯ ಹ್ಯೂಸ್ಟನ್ ನಗರದಲ್ಲಿ ಜರುಗಿದ ಪ್ರಥಮ ’ಅಕ್ಕಾ' ವಿಶ್ವಕನ್ನಡ ಸಮ್ಮೇಳನದಲ್ಲಿ ಅವರು ಭಾಗವಹಿಸಿದ್ದರು. ಅಲ್ಲಿದ್ದಾಗಲೇ ಅವರು  'ಜೀವಿಕಂಡ ಅನುಭವ ಕಥನ'  ಬರೆದರು. ಚಿಕಾಗೋನಗರದಲ್ಲಿ ಆಯೋಜಿಸಲಾಗಿದ್ದ ೫ ನೆಯ 'ಅಕ್ಕ' ವಿಶ್ವಕನ್ನಡ ಸಮೇಳ'ನದಲ್ಲೂ ಉಪಸ್ಥಿತರಿದ್ದರು.

'ಔಷಧಿಯಿಲ್ಲದೆ ಬದುಕಲು ಕಲಿಯಿರಿ', 'ಯೋಗ ಶಿಬಿರ' ಎಂಬ ಪುಸ್ತಕಗಳು ಆಂಗ್ಲ ಭಾಷೆಗಳಲ್ಲಿ ಅನುವಾದ ಕಂಡಿವೆ. ತ್ರಿವಿಕ್ರಮ ಪಂಡಿತಾಚಾರ್ಯರ ನಿತ್ಯ ಪಾರಾಯಣ ಸ್ತೋತ್ರಗಳಾದ 'ಶ್ರೀ ನೃಸಿಂಹ ಸ್ತುತಿ', 'ಶ್ರೀ ವಾಯು ಸ್ತುತಿ'ಗಳನ್ನು ಸಂಸ್ಕೃತದಿಂದ ಕನ್ನಡ ಹಾಗೂ ಇಂಗ್ಲೀಷ್ ಭಾಷೆಗಳಿಗೆ ತರ್ಜುಮೆಮಾಡಿದ್ದಾರೆ. ಮಧುರಚೆನ್ನರ 'ನನ್ನ ನಲ್ಲ' ಎಂಬ ಕೃತಿಯನ್ನು ಇಂಗ್ಲೀಷ್ ಭಾಷೆಯಲ್ಲಿ 'ಮೈ ಬಿಲವೆಡ್' ಎಂದು ಅನುವಾದಿಸಿದ್ದಾರೆ. 'ನಿತ್ಯಾನಂದ ದರ್ಶನ ಮಾಸಪತ್ರಿಕೆ'ಗೆ ಒಂದು ವರ್ಷಕಾಲ ಸಂಪಾದಕರಾಗಿ ದುಡಿದಿದ್ದಾರೆ. 'ಸಂಯುಕ್ತ ಕರ್ನಾಟಕ' ಹಾಗೂ 'ಕರ್ಮವೀರ' ದಿನಪತ್ರಿಕೆಗಳಿಗೆ `ಮುಂಬಯಿಪತ್ರ'ವೆಂಬ ಅಂಕಣವನ್ನು ಬರೆಯುತ್ತಿದ್ದರು.

## ಕೃತಿಗಳು
### ಕಾವ್ಯ
* ಮಧುಸಂಚಯ
* ಹುಚ್ಚ-ಹುಚ್ಚಿ
* ನಾಲ್ಕು ಧ್ವನಿ
* ಸಂಜೀವಿನಿ
* ದಶಪದಿ
* ಮ್ಯೂಸಿಂಗ್ (ಆಂಗ್ಲಭಾಷಾ ಕವನ ಸಂಗ್ರಹ)
* ವಚನಗಳು
* ಏಳುಕವನ ಸಂಕಲನ ಕೃತಿಗಳು
* ಇಂಟರ್ವ್ಯೂ
* ಕನ್ನಡಿಯೊಳಗಿನ ಗಂಟು
* ಸರಸ-ವಿರಸ
* ಶಬರಿ ಮುಂತಾದ ಹನ್ನೆರಡು ಏಕಾಂಕ ನಾಟಕಗಳು
  
### ಕಥಾ ಸಂಕಲನ
* ಧೃತರಾಷ್ಟ್ರ ಸಂತಾನ

### ನಾಟಕ
* ಪ್ರಜಾಪ್ರಭುತ್ವ
* ಗುಂಡನ ಮದುವೆ
* ಕಾದಿರುವಳು ಶಬರಿ
* ವಿವೇಕ ಚೂಡಾಮಣಿ
* ಸಂಭವಾಮಿ ಯುಗೇ ಯುಗೇ
* ನರಕ,

### ಕಾದಂಬರಿ
* ವ್ಯಥೆಯಾದಳು ಹುಡುಗಿ

### ಜೀವನ ಚರಿತ್ರೆ
* ಶಾಂತಾರಾಮ ಪಿಕಳೆ

### ವಿಮರ್ಶೆ
* ನಾ ಕಂಡ ಬೇಂದ್ರೆ
* ಸಮನ್ವಯಾಚಾರ್ಯ ಡಾ| ವಿ.ಕೃ.ಗೋಕಾಕ
* ಜೀವನ ಮತ್ತು ಸಾಹಿತ್ಯ
* ಬೇಂದ್ರೆ ಒಳನೋಟ,
* ಬೇಂದ್ರೆ ಸಮಗ್ರ ಕಾವ್ಯ ದರ್ಶನ

### ಇತರ
## ಪ್ರಶಸ್ತಿ ಪುರಸ್ಕಾರಗಳು
* '೨೦೦೩ ರಲ್ಲಿ ಕರ್ನಾಟಕ ಸಾಹಿತ್ಯಪರಿಷತ್ ನ ’ಕರ್ನಾಟಕ ಶ್ರೀ'.
* 'ಮುಂಬಯಿ ಸಾಹಿತ್ಯ ಬಳಗದಿಂದ ಮಹಾರಾಷ್ಟ್ರ `ಶ್ರೇಷ್ಠ ಕನ್ನಡಿಗ',
* ಶ್ರೀಕೃಷ್ಣ ವಿಠಲ ಪ್ರತಿಷ್ಠಾನ `ಯೋಗ-ಸಾಹಿತ್ಯ ರತ್ನಾಕರ ಪ್ರಶಸ್ತಿ',
* 'ಬಿಲ್ಲವರ ಅಸೋಸಿಯೇಷನ್ ನಿಂದ ಶ್ರೀಗುರುನಾರಾಯಣ ಸಾಹಿತ್ಯ ಪ್ರಶಸ್ತಿ'
* ೨೦೧೧ ರ ಸರಣಿಯ  'ಸಾಧನ ಶಿಖರ ಪ್ರಶಸ್ತಿ' ಪುರಸ್ಕಾರ.
* ಅಂಬಿಕಾತನಯದತ್ತ ರಾಷ್ಟ್ರೀಯ ಪ್ರಶಸ್ತಿ,

## ಉಲ್ಲೇಖಗಳು

ವರ್ಗ:ಮುಂಬಯಿ ಕನ್ನಡಿಗರು
ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ಲೋಹಿತ ನಾಯ್ಕರ

ಧಾರವಾಡ ಸಂಜಾತ **ಲೋಹಿತ ನಾಯ್ಕರ** ವೃತ್ತಿಯಿಂದ ನ್ಯಾಯವಾದಿಗಳು. ಇವರ ಎರಡು ಕಥಾಸಂಕಲನಗಳು ಇಂತಿವೆ:

* ದೃಷ್ಟಿಕೋನ
* ಕಥಾನಾಯಕಿಯ ಕತೆ

ಕರ್ನಾಟಕ ಸರಕಾರದಲ್ಲಿ ಮಂತ್ರಿಯಾಗಿದ್ದ ದಿವಂಗತ ಡಿ.ಕೆ.ನಾಯ್ಕರ ಇವರು ಶ್ರೀ ಲೋಹಿತ ನಾಯ್ಕರ ಇವರ ತಂದೆ.

ವರ್ಗ:ಕನ್ನಡ ಸಾಹಿತ್ಯ
ಲೋಹಿತ ನಾಯ್ಕರ
ರವಿ ದತ್ತಾತ್ರೇಯ

**ರವಿ ದತ್ತಾತ್ರೇಯ**. ಇವರು ಅನಿವಾಸಿ ಕನ್ನಡಿಗರು. ಅಮೆರಿಕಾದ ನ್ಯೂ ಯಾರ್ಕ್‌ನಲ್ಲಿ ವಾಸ ಮಾಡುತ್ತಾರೆ. ಆದರೆ ಬಹು ಸಮಯವನ್ನು ಜಗತ್ತನ್ನು ಸುತ್ತುವುದರಲ್ಲೆ ಕಳೆಯುತ್ತಾರೆ. ಇವರು ಮೊಟ್ಟ ಮೊದಲ ಬಾರಿಗೆ "ಮಿಸ್ ಕ್ಯಾಲಿಫೋರ್ನಿಯಾ" ಎಂಬ ಚಿತ್ರಕ್ಕೆ ಸಂಗೀತವನ್ನು ನೀಡಿದ್ದರು. ಈ ಚಿತ್ರದ ನಿರ್ಮಾಪಕರೂ ಕೂಡ ಅವರೇ. ಈ ಚಿತ್ರದ ನಿರ್ದೇಶಕರು ಕೋಡ್ಲು ರಾಮಕೃಷ್ಣ.

ನಂತರ ಮಾಸ್ಟರ್ ಕಿಶನ್ ನಿರ್ದೇಶನದ "ಕೇರ್ ಆಫ್ ಫುಟ್‌ಪಾತ್" ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ.

ವರ್ಗ:ಕನ್ನಡ ಚಿತ್ರ ಸಂಗೀತ
ವರ್ಗ:ಸಂಗೀತ ನಿರ್ದೇಶಕರು
ವರ್ಗ:ಅನಿವಾಸಿ ಕನ್ನಡಿಗರು